Fondacija za izdavaštvo promovirala u Zenici 13 nagrađenih knjiga - Zenicablog\nFondacija za izdavaštvo promovirala u Zenici 13 nagrađenih knjiga\nFondacije za izdavaštvo Sarajevo, koja djeluje pri Ministarstvu nauke, kulture i sporta Vlade FBiH, predstavila je večeras u Gradskoj biblioteci u Zenici (GBZ) 13 nagrađenih knjiga koje su štampane uz podršku te fondacije.\n-Ovo je sjajan projekt, koji u kontinuitetu podržava Fondacija za izdavaštvo FBiH. Ovo je i jedini funkcionalan oblik budžetskog poticaja stvaralaštva domaćih autora. Znači, rukopisi u nastanku dobijaju podršku koja uključuje objavljivanje knjige i pristojan honorar za autora – kaže promotor i zaposlenik GBZ Željko Grahovac, koji je i sam autor jedne od nagrađenih knjiga koje su dobile priliku da budu štampane uz podršku Fondacije.\nKomplet od 13 knjiga, u 500 primjeraka, štampala je Grafičko-štamparska kuća “Planjax komerc” iz Tešnja, koja ove godine slavi 30. godišnjicu rada te koja već nekoliko godina nudi najbolje uslove za štampanje nagrađenih izdanja.\n-U ovom kompletu je 10 nagrađenih knjiga – po pet knjiga poezije i proze. Još su tri autora naknadno dobila mogućnost da im se knjiga odštampa u ovom ciklusu- napomenuo je Grahovac, koji je dodao kako je Zenica, u izboru 13 autora, imala čak trojicu koji su nagrađeni. Osim njega, to su još Senad Duran i Dženan Skelić.\nOvo je jedan od projekata koji Fondacija dugi niz godina provodi, a za koji se raspisuje anonimni konkurs.\nAutori dostavljaju rukopise pod šifrom, napomenuo je stručni savjetnik za finansije Fondacije za izdavaštvo Federalnog ministarstva nauke, kulture i sporta Ernad Grahić.\nHonorari za autore iznosili su po 3.000 KM, a cijeli projekt štampanja tih 13 knjiga koštao je 55.000 KM.\n-Naša dugogodišnja saradnja sa Fondacijom za izdavaštvo Sarajevo rezultirala je kompletom od 13 nagrađenih knjiga.\nIzdavač, štampar i distributer cjelokupnog projekta je GŠK “Planjax komerc” čiji vlasnik Bajruzin Hajro- Planja je najavio kako će, nakon Zenice, za dvije sedmice izdanje promovirati u Tuzli, Sarajevu, Bihaću i Cazinu.\nTagovifondacija gradska biblioteka u zenici izdavastvo planjax


Crna Gora zaustavila odobravanje gradnje malih hidroelektrana\nSlika: Flickr/Vlada Crne Gore\nVlada Crne Gore odlučila je da zaustavi postupak odobravanja izgradnje malih hidroelektrana (MHE) do okončanja kontrole dosad zaključenih ugovora za ova postrojenja.\nNova Vlada Crne Gore početkom decembra najavila je da će zabraniti nove male hidroelektrane, a sve koncesione ugovore revidirati. Samo mesec dana ranije Federacija Bosne i Hercegovine odlučila je da ukine subvencije za male hidroelektrane. Sve je to posledica velikog nezadovoljstva građana zbog štete koju one nanose životnoj sredini.\nNa poslednjoj sednici Vlada je usvojila Informaciju o realizaciji projekata iz oblasti obnovljivih izvora energije, koju je pripremilo Ministarstvo ekologije, prostornog planiranja i urbanizma.\nZaustavljena je i gradnja MHE Slatina koju gradi sin Mila Đukanovića\nVlada je dala saglasnost da se prekine postupak odobravanja izgradnje male hidroelektrane Slatina na vodotoku Slatina u opštini Kolašin, kao i budućih novih malih hidroelektrana, do okončanja postupaka kontrole procedure i zakonitosti zaključenih ugovora o koncesiji za male hidroelektrane od strane radne grupe Ministarstva kapitalnih investicija, navodi se u ovoj informaciji.\nNova izvršna vlast već je raskinula sedam ugovora o koncesijama za gradnju malih hidroelektrana\nLokalni mediji su preneli da elektranu Slatina gradi firma BB Hidro koja je u suvlasništvu Blaža Đukanovića, sina Mila Đukanovića, predsednika Crne Gore.\nU vladinom dokumentu se podseća da je 17. decembra 2020. godine zaduženo Ministarstvo kapitalnih investicija da formira radnu grupu, čiji zadatak će biti da sagleda stanje zaključenih ugovora o koncesijama za male hidroelektrane, kao i da je 29. decembra Vlada raskinula ugovore o koncesiji za izgradnju sedam ovakvih psotrojenja.\nTagovi: koncesija, male hidroelektrane\nPočetna » Vesti » OIE » Crna Gora zaustavila odobravanje gradnje malih hidroelektrana


Predstavljanje golfa i na 5. Sajmu Sporta u Beogradu | Golf asocijacija Srbije\nPredstavljanje golfa i na 5. Sajmu Sporta u Beogradu\n14. 10. 2016 Aktuelnosti, Intervjui\nKrajem novembra, od 25. do 27., Beogradski Sajam biće domaćin petog po redu Sajma Sporta. Pod sloganom “Sport je zakon” Ministarstvo Omladine i Sporta zajedno sa Sportskim Savezom Srbije organizuje ovu manifestaciju koja popularizuje sve vrednosti koje donosi spor\nPod krovovima Hale 1 i 1A Beogradskog sajma biće predstavljeno mnoštvo sportova, kako ekipnih tako i individualnih. Svoju prezentaciju imaće sve sportske organizacije i institucije kao i granski i teritorijalni savezi. Posetioci će imati priliku i da se upoznaju sa aktuelnim temama iz oblasti sporta i rekreacije.\nU godini kada se golf vratio u porodicu olimpijskih sportova Golf asocijacija Srbije će još jednom predstaviti šta to donosi ovaj najpopularniji pojedinačni sport na planeti. Nakon sjajne promocije u prethodne dve godine i velikog broja posetilaca koji su posetili štand GAS-a, i ovaj put će fokus biti na promociji igre kroz niz interaktivnih akcija poput izvođenja udaraca i predstavljanja pravila od strane srpskih reprezentativaca i trenera.\nZa kraj treba naglasiti da će ulaz na ovu manifestaciju koja slavi sport biti besplatna, pa vas pozivamo da nam se prodružite na našem štandu i upoznate se sa čarima golfa.


Evropski zvaničnici pozdravljaju odlazak Gadafija\n21. oktobar/listopad, 2011.\nNakon što se Mahmud Džibril, drugi čovek libiskog Nacionalnog prelaznog obratio okupljenim građanima, vest o smrti gadafija obišla je svet u svega nekoliko sekundi. Istom brzinom, počele su da stižu i reakcije.\nPredsednik Evropskog Parlamenta Jerži Buzek:\n"Ovo je dobar i dugo iščekivan dan za Libiju. Gadafi je naneo dovoljno patnje narodu Libije. Više neće. Ovaj dan je doneo novi podsticaj demokratskim promenama i stvaranju prelazne vlade".\nPoljska je kao predsedavajuća zemlja EU, čestitala je Libijcima kraj diktature, a povodom smrti Gadafija je izrazila žaljenje što mu nije suđeno. Francuski predsednik Nikola Sarkozi pozdravio je "nestanak" Muamera Gadafija, kao "značajnu etapu" za oslobađanje Libije.\n"Rat u Libiji je gotov", kratko je rekao italijanski premijer Silvio Berluskoni.\n"Trebalo bi da se setimo mnogih, mnogih Libijaca koji su umrli od ruke brutalnog diktatora i njegovog režima. Narod Libije sada ima još veću šansu da izgradi jaku, demokratsku budućnost".\nMoamer Muhamed Abu Miniar al-Gadafi, poznat kao Pukovnik, bio je na vlasti u Libiji više od 42 godine. Od 1969, kad je osvojio vlast u vojnom udaru grupe mladih oficira protiv režima kralja Idriza, na vlasti je bio do kraja avgusta 2011, kada su posle višemesečnog građanskog rata pukovnikove oružane snage poražene od pobunjeničkih trupa, kojima je podršku pružio NATO.\nPošto je osvojio vlast, Gadafi je ukinuo ustav Libije iz 1951. i donosio zakone zasnovane na političkoj ideologiji, koju je on formulisao kao 'Treću međunarodnu teoriju' i objavio je u 'Zelenoj knjizi'. Njegov režim počeo je da se obrušava sredinom februara, kada su u Libiji započele demonstracije.


Mercedes-AMG razmišlja o novom, manjem sportskom automobilu!? - Konkurent modelu Porsche Cayman\nMercedes-AMG želi da lansira novi sportski automobil za entuzijaste koji će biti direktan konkuren modelu Porsche Cayman.\nIdeja o novom modelu i taj projekat su predstavljeni upravnom odboru kompanije Mercedes, navodi se u saopštenju magazina Autocar, a taj model je zamišljen kao zamena za model SLC, čija prodaja i ne ide baš najbolje.\nAutomobil će u potpunosti biti konstruisan od strane odeljenja AMG, a navodi se i da će možda imati agregat smešten između prednje i zadnje osovine, i dizajn koji je inspirisan hiper automobilom AMG Project One.\nMeđutim, postoji mogućnost da agregat zuazume klasičnu poziciju iz finansijkih razloga.\nAMG-ov pandan modelu Cayman je još uvek u konceptualnoj fazi, ali ako do njegove proizvodnje dođe, on će biti pozicioniran ispod modela GT, a prodavaće se kao kupe sa fiksiranim krovom i kao roadster.\nJoš uvek je rano govoriti o tome koji agregat će biti srce ovog modela, ali se veruje da će on biti dostupan sa dve pogonske opcije koje će biti blisko povezane sa dvolitarskim turbo agregatima koji će se naći u modelima A35 i A45.\nNapomena: na fotografijama se nalazi Mercedes-AMG Project One\nTizer: Da li je ovo novi Mercedes-AMG A35?\nRazvija skoro 1.000 konjskih snaga: Mercedes-AMG S63 Cabrio u izdanju kompanije Posaidon


Beograd Archives - Destinelo\nDatum: 13 mart, 2017 Objavio Destinelo Categories: Razgledanje Оznakе:Beograd Nema komentara\nSa svojom reputacijom, kao jednim od najistaknutijih Evropskih glavnih gradova sa fenomenalnim noćnim životom, noćni život u Beogradu nema mnogo potrebe predstavljati. Međutim, tokom prolećnih i letnjih meseci stvari dostižu prave epske proporcije gde ljudi željni provoda, po celu noć pune ulice Beograda sve do zore, a opšta festivalska atmosfera prožima ceo grad. Ako postoji […]\nDatum: 6 mart, 2017 Objavio Destinelo Categories: Razgledanje Оznakе:Beograd Nema komentara\nSkadarlija je bomeska četvrt Beograda, ulica starinskog izgleda, kaldrme i starogradske muzike koja se čuje iz čuvenih restorana i kafića koji su održali duh starog Beograda. Njen boemski karakter datira s kraja 19. veka, kada su mnogi od srpskih pesnika, pisaca i glumaca zauzeli kafane u Skadarliji. Kraj je postao popularan zbog svoje blizine Narodnog […]\nKnez Mihailova ulica je glavna pešačka ulica u centru (srcu) Beograda, gradsko šetalište koje se nalazi između Trga Terazije i Kalemegdanske tvrđave deleći gradski centar na pola. To je glavno mesto za sastanak, lako dostupno iz svih delova grada. Zbog svoje velike istorijske i kulturne vrednosti, Knez Mihailova ulica je pod zaštitom države. Iako se […]\nBeogradska tvrđava i park – Kalemegdan\nDatum: 8 fеbruar, 2017 Objavio Destinelo Categories: Razgledanje Оznakе:Beograd Nema komentara\nVisoko iznad ušća dveju moćnih reka, Save i Dunava, nalazi se velika Beogradska tvrđava poznata kao Kalemegdan, okružena najlepšim i najvećim parkom u Beogradu. Kalemegdan je jedan od najznačajnijih kulturno-istorijskih kompleksa u gradu. To je dom gde se nalazi više galerija i muzeja, kao što je Vojni muzej, veći broj restorana i sportskih terena, kao […]


f Ekolozi: Odobreno štetno zakopavanje životinja - Arhus Centar Subotica\nEkolozi: Odobreno štetno zakopavanje životinja\nPredstavnici organizacija i građanskih pokreta za zaštitu životne sredine ukazali su da je Vlada Srbije izmenom pravilnika ponovo dozvolila zakopavanje leševa životinja koje ugrožava životnu sredinu i donela akt koji je u suprotnosti s principima Evropske unije.\nDirektorka Zelenih Srbije Žaklina Živković kazala je za Vojvođanski istraživačko-analitički centar (VOICE) da propisi EU predviđaju ukidanje "stočnih grobalja", dok se u Srbiji tela životinja bacaju na divlje deponije i smetlišta, često u blizini naselja i vodotoka.\n"Ne želimo da širimo paniku, ali postoji realna zabrinutost da se vrate bolesti koje su bile prevaziđene, da izbiju zaraze, epidemije. Ako se budu ponavljali scenariji iz Malog Iđoša, Mokrina, Zrenjanina, sigurni smo da nas bolesti neće zaobići", upozorila je Žaklina Živković.\nOcenila je da Srbija ide "iz ekološke katastrofe u katastrofu" i postaje "zadnje dvorište Evrope", iz kojeg niko i nikad neće kupovati proizvode, u strahu da se ne izloži zarazi i epidemijama.\nDanijel Mirkov iz neformalne grupe građana, koja je prošle godine organizovala proteste protiv Proteinke u Somboru, ocenio je da je izmenjeni pravilnik donet upravo zbog nemogućnosti Proteinke, sada jedine aktivne kafilerije, da obradi veliku količinu životinjskih tela.\nOn je ocenio da je neminovno da se proces inđijske fabrike Energo-Zelena protiv Srbije, koji se od novembra prošle godine vodi pred međunarodnim sudom u Vašingtonu, završi u korist te belgijske kompanije.\n"Budžet će potom ponovo morati da isplati ogromnu odštetu fabrici, jer, uzimajući u obzir kadar na čelu somborske fabrike i državno stopostotno vlasništvo nad njom, ...nekome iz vrha vlasti odgovara da somborska fabrika ima potpuni monopol i da ogromne količine novca završavaju u džepovima visokih funkcionera vladajuće koalicije", rekao je Mirkov.\nOn je ocenio da je zakonska regulativa "skandalozna" po zdravlje ljudi i da donosi zagađenje životne sredine, i najavio da će građani pokrenuti sudski spor protiv Proteinke i nadležnih.\nBugarski: Energo-Zelena tražila zatvaranje drugih kafilerija i uvoz otpada iz okolnih zemalja\nSa druge strane, Radio-televizija Vojvodine prenela je novembra prošle godine izjavu direktora Uprave za veterinu Dejana Bugarskog, u kojoj on ocenjuje da je Energo-Zelena tužila Srbiju jer je htela da ostvari veću zaradu nego što je mogla.\nBugarski je tada kazao da je Energo-Zelena bila suočena sa poslovanjem kakvo nije očekivala i da je zbog toga na gubitku.\nOn je dodao da su navodi te kompanije, da je država subvencionisala druge kafilerije i da su one zbog toga imale niže cene netačni i dodao da je ta fabrika upravo tražila da država subvencioniše njen rad, što Srbija nije mogla da radi i da je tražila zatvaranje drugih kafilerija.\nBugarski je naveo i da je Energo-Zelena imala nameru da u Srbiju uvozi životinjski otpad iz okolnih zemalja, jer ima veći kapacitet nego što je potreban za Srbiju, ali da to nije mogla da radi jer zakoni to ne dozvoljavaju, kao i u regionu.\nOn je tada rekao da je Srbija pripremila dokumentaciju i dodao da smatra da će to biti dovoljno da država dobije spor koji je pokrenula belgijska kompanija.\nU poslednjem izveštaju o napretku Srbije u procesu pridruživanja Evropskoj uniji ocenjeno je da je najgore stanje baš u zaštiti životne sredine.\nVOICE je centar za istraživačko novinarstvo (www.voice.org.rs) koji je pokrenulo Nezavisno društvo novinara Vojvodine, uz podršku američke fondacije Braća Rokfeler.


VENECIJA - Nakon više od godinu dana zaključanih vrata, muzeji i galerije u Veneciji otvaraju vrata posetiocima. Agencija Ansa javlja da čuvena galerija "Pegi Gugenhajm", danas prima prve posetioce koji su rezervisali karte unapred. Postavljena je… »\nRIM: Nakon više od godinu dana zaključanih vrata, muzeji i galerije u Veneciji otvaraju vrata posetiocima. Agencija Ansa javlja da čuvena galerija "Pegi Gugenhajm", danas prima prve posetioce koji su rezervisali karte unapred. Postavljena je izložba u… »\nFoto: Twitter/KK Partizan Kako navode specijalizovani portali, među onima koji će dobiti pozivnicu za Evrokup nalazi se i Partizan, kao i Cedevita Olimpija iz ABA lige. Na spisku ekipa koje će dobiti višegodišnju licencu se nalaze i Valensija… »\nEvroliga prelomila: Evo u kom takmičenju će igrati Partizan sledeće sezone, bolje nije moglo\nČeka se ozvaničenje saradnje. Evrokup će naredne sezone imati drugačiji format, a 12 timova dobiće trogodišnju licencu za učešće u takmičenju pod patronatom Evrolige. Kako navode specijalizovani portali, među onima koji će dobiti pozivnicu za… »\nKjevo sa učinkom od samo jednog trijumfa na prethodnih sedam utakmica ide na noge Azurima, koji su u dosadašnjem delu prvenstva poraženi samo jednom. U Toskani broje sitno. Dve godine nakon što je ispao iz Serije A, Empoli joj se sigurnim koracima… »\nMilano se provukao, Micov vrlo dobar\nNa nedeljnim mečevima 29. kola italijanske Serije A postignuti su ovi rezultati: Pezaro - Milano 81:88, Kremona - Breša 89:94, Fortitudo - Kantu 75:68, Sasari - Ređo Emilija 89:82, Venecija Trevizo 82:62 i Vareze - Trst 73:79. Lider, Milano se pošteno… »\nBivši igrač Partizana pojačao Veneciju\nRejer Venecija dovela američkog plejmejkera. Kako prenosi dobro obavešteni Emilijano Karkija, košarkaši Rejer Venecije dobijaju novog saigrača. U pitanju je Amerikanac, Kurtis Džerels, koji je u redovima Partizana igrao u sezoni 2010/11. On je ovu… »\nMiloš Teodosić, član Virtusa iz Bolonje i reprezentativac Srbije, jedan je od pet kandidata za zvanje najkorisnijeg igrača (MVP) italijanske košarkaške lige. Pored srpskog asa šansu da dobiju laskavo priznanje imaju i Miro Bilan (Dinamo Sasari)… »\nZagarantovano mesto. Evropska košarka se restruktuira i evropska takmičenja se se u potpunosti zatvaraju. Po ugledu na NBA prave se takmičenja u kome će ekipe imati zagarantovana mesta. Za Evrokup se dele trogodišnje licence, a jedan od klubova koji… »\nKremona srušila Brindizi, Bilan solidan protiv Breše\nNa šest nedeljnih utakmica 28. kola italijanske Serije A postignuti su ovi rezultati: Brindizi - Kremona 67:78, Breša - Sasari 82:94, Trst - Pezaro 101:88, Venecija - Fortitudo Bolonja 92:76, Trevizo - Vareze 94:103 i Kantu - Ređo Emilija 71:72… »\nPotvrđeno: U mašini za mlevenje mesa nađeni ljudski DNK FOTO\nB92 pre 19 minutajoš 12 povezanih\nRHMZ izdao upozorenje: Evo gde se očekuje oluja\nOK radio pre 37 minutajoš 8 povezanih


Zaštitnik građana: Dvojezičnost kao model obrazovanja dece nacionalnih manjina - Far\nZaštitnik građana Zoran Pašalić ocenio je povodom Međunarodnog dana maternjeg jezika, da je potrebno urediti dvojezičnu nastavu u školama na srpskom jeziku i na jeziku nacionalne manjine, kao model obrazovanja dece pripadnika nacionalnog manjina.\nU Srbiji su, pored srpskog jezika, u službenoj upotrebi 11 manjinskih jezika u 42 lokalne samouprave. Ovaj podatak govori da je država posvećena tome da se na temeljan način bavi zaštitom i unapređenjem manjinskih prava na svojoj teritoriji, koja su umnogome iznad evropskog standarda. Pravilna i dosledna primena postojećih zakona omogućava građanima Srbije da se obrazuju i informišu na maternjem jeziku, kao i da ga koriste u službenoj upotrebi pred organima javne vlasti, što je od ključnog značaja za očuvanje nacionalnog identiteta, ukazao je Pašalić.\nPašalić istovremeno podseća, da je neophodno urediti način dvojezične nastave u školama na srpskom jeziku i na jeziku nacionalne manjine u određenoj sredini, kao model obrazovanja dece pripadnika nacionalnih manjina. Činjenica je, naime, da pripadnici nacionalnih zajednica decenijama unazad po završetku školovanja često nemaju elementarno znanje srpskog jezika i samim tim jednake šanse u daljem obrazovanju i pri zapošljavanju.\nZaštitnik građana, takođe, smatra veoma važnim saradnju sa nacionalnim savetima nacionalnih manjina u Srbiji, kako bi zajednički radili na zaštiti i unapređenju prava na, između ostalog, službenoj upotrebi maternjeg jezika, informisanja na maternjem jeziku, kao i obezbeđivanju udžbenika na maternjem jeziku. Tim povodom zaštitnik građana nedavno se sastao sa predstavnicima nacionalnih saveta nacionalnih manjina sa kojima je dogovoreno unapređenje buduće saradnje u cilju njihovog daljeg jačanja.\nMeđunarodni dan maternjeg jezika obeležava se 21. februara, a ustanovljen je na Generalnoj skupštini UNESKO 1999. godine u znak sećanja na studente koji su tog dana 1952. ubijeni u Daki jer su protestovali zbog toga što njihov maternji jezik nije proglašen za zvanični.\nSlobodan Aleksić, Beograd (Izvor: ombudsman.rs, / danas, rs, / Fonet)\nFoto. Media centar\nKomšijske novosti istražuju: Učenici zadovoljni obrazovanjem na jezicima nacionalnih manjina Predstavljanje projekta „Povećanje dostupnosti Zaštitnika građana građanima koji žive u unutrašnjosti Srbije“ i potpisivanje Sporazuma o dodeli bespovratnih sredstava 3. maja u Dimitrovgradu U Dimitrovgradu predstavljen projekat „Povećanje dostupnosti Zaštitnika građana građanima koji žive u unutrašnjosti Srbije“ i potpisan Sporazum o dodeli bespovratnih sredstava Омбудсманът Мая Манолова подписа меморандум за сътрудничество със сръбския си колега Зоран Пашалич\nДвуезичностЗащитник на гражданитеЗоран ПашаличМеждународен ден на майчин езикнационални малцинстваОбразованиеСлужебна употреба на езикаСърбияЮНЕСКО


Vaterpolisti Radničkog ostvarili cilj u Savoni, slede novi izazovi | InfoKG - Gradski portal - Kragujevac - Najnovije vesti\nVaterpolisti Radničkog ostvarili cilj u Savoni, slede novi izazovi\n14:00 | Utorak, 08 12 2020\nVaterpolisti Radničkog još jednom su potvrdili sjajnu formu i sa tri prilično ubedljive pobede u italijanskoj Savoni osvojili prvo mesto u grupi E Kupa Evrope, pa će ponovo biti među povlašćenim timovima na žrebu za osminu finala, koji će se održati u Ostiji, nadomak Rima.\nKragujevčani su pobedama nad španskim Mediteranijem (13:9), nemačkim Potsdamom (15:7) i domaćom Savonom (14:7), pokazali da dobre igre u kvalifikacijama za Ligu šampiona nisu bile slučajnost, pa sada evropska vaterpolo javnost na njih gleda poptuno drugačije.\n“Osvajanje prvog mesta na turniru i plasman u narednu fazu je izuzetno značajno za Grad Kragujevac i Sportsko privredno društvo Radnički. Imati klub među 16 najboljih ekipa evropskog takmičenja je veliki uspeh i za veće gradove od našeg. Mislim da je Grad Kragujevac odnosom prema sportu i samom SPD Radnički zaslužio da ima jednog ovakvog predstavnika u Evropi. Sve ovo bi bilo i lepše da smo imali pomoć naših navijača. Međutim, šta je tu je, borimo se najbolje što možemo i mislim da na pravi način uzvraćamo za poverenje i lokalne samouprave i navijača”, rekao je Bojan Ilić, predsednik SPD Radnički.\nStrateg Radničkog, Uroš Stevanović, bio je zadovoljan osvajanjem zaciljanog prvog mesta.\n“Bilo je i uspona i padova u igri, ali važno je da smo ispunili cilj. Uradili smo ono zbog čega smo i došli, osvojili prvo mesto u grupi koje donosi i lakšeg protivnika u osmini finala. Realno, uz Savonu smo bili najjača ekipa, ali su Italijani bili oslabljeni neigranjem Giljerma Moline i još trojice igrača, što nisu uspeli da nadomeste, pa su ostali bez osmine finala. Okrećemo se četvrtfinalu Kupa i nadam se „fajnal-foru“”, kazao je Uroš Stevanović, trener Radničkog.\nSrpski reprezentativac iz redova Radničkog, Strahinja Rašović, odigrao je turnir na izuzetno visokom nivou, a golgeterski najbolji učinak ostvario je u poslednjem duelu sa Savonom, kada se u strelce upisao čak šest puta. Posebno značajna bila je njegova „simultanka“ u od četiri vezana gola u poslednjoj četvrtini, pre koje je protivnik sa „minus šest“ prišao na samo dva gola zaostatka (9:7).\n“Italijani su kvalitetna ekipa, klub sa tradicijom. Organizovali su turnir sa ciljem da izbore plasman u narednu rundu, ali sigurno je na njih uticala situacija sa koronavirusom. I pre turnira sam rekao da nas ne zanima protiv koga igramo, imamo cilj i pokušavamo svakoga da pobedimo. Dobro smo započeli utakmicu, ali smo ih u finišu treće četvrtine vratili u igru i zakomplikovali situaciju. Ipak, u poslednjoj deonici smo odigrali kako treba, napravili željenu razliku i stavili tačku na meč”, zaključio je Rašović, najbolji strelac turnira u Savoni sa 12 golova.


03:05: PM sreda 26 januara, 2022\nPosted on 24. marta 2021. at 27. marta 2021. by Ist Media\nVeliki broj sudskih sporova pokrenuli su zaposleni u obrazovanju koji primaju minimalac – tetkice, domari i administrativni radnici sa četvrtim stepenom stručne spreme, tražeći da im država plati regres i topli obrok, piše list Danas.\nPrema pisanju Danasa, samo u Vojvodini u toku je oko 500 takvih sporova, a u jednom od okončanih sudskih postupaka zaposleni je na ime ovih potraživanja za poslednje tri godine dobio oko 300.000 dinara. I u Uniji sindikata prosvetnih radnika potvrđuju za Danas da se tužbe uveliko podnose i da ih je na stotine u celoj Srbiji.\nKako je uopšte došlo do toga da radnici sa minimalnom zaradom budu uskraćeni za regres i topli obrok?\nDušan Kokot, predsednik Nezavisnog sindikata prosvetnih radnika Vojvodine, kaže za Danas da je okosnica cele priče nezakonita korekcija do minimalca. Podseća na odredbu Zakona o platama koja kaže da se regres i topli obrok nalaze u koeficijentu i oni predstavljaju dodatak na platu. Minimalna zarada se isplaćuje kao najniža zarada za standardni radni učinak i vreme provedeno na radu.\nDakle, u minimalnoj zaradi ne može biti sadržan nijedan dodatak. Pošto određene kategorije zaposlenih u obrazovanju, kao što su tetkice, domari, kuvarice, kada im se pomnoži osnovica i koeficijent, zarade manje od minimalca, država im dotira do istog. Kako onda u minimalnoj zaradi, koja je zarada za ostvareni rad, može da se nalazi i dodatak zarade, a regres i topli obrok to jesu? Dakle, regres i topli obrok ni teorijski ne mogu da budu u minimalnoj zaradi i to stanovište je prihvatio sud. Time što je država izvršila korekciju do minimalne zarade je zapravo otvorila prostor da zaposleni dobiju presude na sudu – ističe Kokot.\nOn napominje da je sud za obračun zakinutih naknada koristio poslednji akt kojim je to pravo bilo definisano, a to je Opšti kolektivni ugovor. U njemu piše da topli obrok iznosi 20 odsto od prosečne zarade u Republici, a regres je 75 odsto od prosečne zarade.\nNa osnovu te matematike se došlo do računice da tetkica treba da dobije preko 300.000 dinara za regres i topli obrok za prethodne tri godine objašnjava Kokot, napominjući da pravo da podnesu tužbi imaju svi zaposleni do koeficijenta 8,62 uključujući i njih, jer su svi oni prethodne tri godine bili na minimalcu.\nIz Ministarstva prosvete Danas nije dobio komentar povodom tužbi, a prema onome što su sindikati saopštili posle nedavnog sastanka sa predstavnicima prosvetne vlasti, ovaj problem treba da reši Vlada. Sindikati obrazovanja su tražili zaključivanje aneksa kolektivnih ugovora radi utvrđivanja visine naknade za topli obrok i regres za sve zaposlene.


Uhapšeno 18 lica, falsifikovali karte britanske železnice\nTanjug 6. juna 2019. 19:00\nHAG – Zajedničkom akcijom britanskih i rumunskih vlasti, danas je „razbijena“ organizovana kriminalna grupa koja je bila uključena u prevaru sa karticama za železnicu.\nIstovremeno su izvršeni pretresi na više adresa u Velikoj Britaniji i Rumuniji, a kao rezultat akcije 16 osoba je uhapšeno u Londonu i jedan u Lesteru u Velikoj Britaniji, dok je vođa ove kriminalne grupe uhapšen u Rumuniji, saopštio je Evropol.\nPre 12 meseci, britanska Transportna policija, zajedno s rumunskom Upravom za istrage i organizirani kriminal i rumunskom policijom, pokrenula je istragu protiv organizovane kriminalne grupe koja se bavi falsifikovanjem putnih kartica na britanskoj železničkoj mreži\nPripadnici britanskog železničkog osoblja su kontrolom otkrili lažne kartice i upozorili vlasti, koje su pokrenule ovu sveobuhvatnu istragu uz podršku Rumunije, Evropola i Evrodžasta.\nIstraga je otkrila da su ukupni gubici britanskih železnica zbog ove prevare bili blizu 20 miliona evra. Članovi bande su optuženi za zločine kao što su prevare, učešće u kriminalnoj organizaciji i za informatički kriminalitet. U toku su dalje istražne radnje ove organizovane kriminalne grupe.\nEvropol je pomogao operaciju na licu mesta sa svojom mobilnom kancelarijom u Rumuniji, a Evrodžast je podržao nacionalne krivične istrage osnivanjem zajedničkog istražnog tima (JIT) između Britanije i Rumunije, koji je za ovu akciju dobio i značajna novčana sredstva, navodi se u saopštenju Evropola.


R. Nojkić: Zajednica opština je šansa za Srbiju\nPredsednik pokrajinskog odbora SPO-a Ranđel Nojkić izjavio je za Radio KIM da je zajednica srpskih opština šansa koju Srbija ne sme da propusti.\n22:40 h > 22:47 h\nNojkić ne veruje da će Priština dozvoliti da zajednica ima toliko široke nadležnosti koje traži Beograd, ali kaže da obe strane moraju napraviti ustupke kako bi se postiglo rešenje.\n„Neće se dogoditi da to bude sistem vlasti, da ta zajednica srpskih opština ima svoju skupštinu, svoju vladu, da donosi zakone, da potpuno samostalno funkcioniše u kontrolisanju i trošenuju budžeta. To se zaista neće dogoditi. Mislim da je nerealno to i očekivati i to je verovatno pokušaj da se umire Srbi sa severa, ali bez obzira na to ta zajednica srpskih opština treba da ima vrlo važnu ulogu i ta uloga treba da se zasniva na snazi koju će imati. A snaga će doći do izražaja samo ukoliko zajednicu čine sve opštine sa srpskom većinom, to znači 10 opština na prostoru KiM“, kazao je Nojkić.\nPredsednik pokrajinskog odbora SPO-a naglašava značaj koji bi zajednica u budućem periodu mogla da ima i ističe da je i Priština toga svesna i da zbog toga i „zateže“.\n„Ukoliko se postigne jasna strategija učešća Srba u institucijama mislim da u budućnosti nijedna značajnija odluka neće moći da se donese bez Srba i da će Srbi biti veoma važan politički i svaki drugi faktor. Faktor u donošenju odluka i to je šansa koju Srbi ne bi smeli da propuste i ne bi smeli da odbiju. Mislim da je i Priština svesna te činjenice i da zbog toga zateže, jer ona shvata tu buduću snagu Srba na ovom prostoru i pokušava da se oslobodi te snage, ali to shvata i Beograd i zato teži ka pronalaženju rešenja“, kazao je Nojkić.\nNepostizanje dogovora na poslednjoj rundi dijaloga u Briselu, Nojkić ne vidi kao minus i kaže da će do dogovora verovatno doći, ali je, prema njegovom mišljenju, ostavljeno vreme za dodatne konsultacije oba tima. Ocenjuje da je dobro što su oba premijera jasno rekla da se dijalog nastavlja.\n25.02.2021 Odbornici traže veće angažovanje u sprečavanju sukoba između učenika (376)


Australija: Pert uveo oštre blokade za dva miliona ljudi zbog jednog zaraženog - Svet - Dnevni list Danas\nPočetna » Svet » Australija: Pert uveo oštre blokade za dva miliona ljudi zbog jednog zaraženog\nAustralija: Pert uveo oštre blokade za dva miliona ljudi zbog jednog zaraženog\nPert, australijski grad od dva miliona stanovnika uveo je stroge mere blokade posle otkrivanja prvog lokalnog slučaja infekcije kovidom-19 u Zapadnoj Australiji posle skoro deset meseci.\n2Piše: Beta/AP 01. februara 2021. 12.14\nVlasti su uvele petodnevnu blokadu jer je otkrivena zaraza kod jednog radnika obezbeđenja koje je radilo u karantinskom hotelu u Pertu. Svi putnici koji dolaze iz inostranstva moraju da provedu 14 dana u izolaciji.\nPrethodni slučaj zaraze kovidom-19 u Zapadnoj Australiji registrovan je 11. aprila.\nZapadna Australija, najveća australijska država po površini, mesecima je bila bez virusa sprovodeći najstroža ograničenja na granici.\nStanovnici Perta moraju da ostanu kod kuće, a izlazak je dozvoljen samo zbog nabavke neophodnih stvari, vežbanja u neposrednoj blizini ili odlaska na posao ako ne mogu da rade od kuće.\nŠkole koje bi trebalo da počnu da rade u ponedeljak ostaće zatvorene još nedelju dana.\nAustralija, Korona virus, pertPert\n01. februara 2021. u 12.25\nRadi se modifikovanom engleskoj verziji virusa. Problem je da taf radnik obezbeđenj radi i kao Uber vozač. Inače što se tiče sistema zaštite u Zapadnoj Australiji odlično je funkcionisao jer je Premijer Zapadne Australije vukao prave poteze i poštovao mišljenje „struke“.\n01. februara 2021. u 13.12\nTek se sada uvidelo kakva je grozna drzava Australija. Ne bih tamo ziveo ni da mi ponude milionce, bilo cega.Uzas.


InfoBrcko.com - NDP: Hakovani profili opozicije i udruženja građana koji kritikuju režim u RS-u\nNDP: Hakovani profili opozicije i udruženja građana koji kritikuju režim u RS-u\nNDP: Hakovani profili opozicije i udruženja građana koji kritikuju režim u RS-u\tIstaknuto\n- Radi se o hakerskom napadu, koji funkcioniše tako što se tvitovi, odnosno objave koje smo pisali višestruko dijele i umnožavaju na ovoj društvenoj mreži, vrtoglavom brzinom. Zapazili smo da su nam profili koji su to masovno počeli da čine lažni, odnosno 'botovski', te da su locirani širom svijeta, od Kazahstana do Kanade – saopćeno je iz ove stranke.\n-Sinoć smo do 19 sati na objave u jednom satu imali preko 70.000 pregleda. Inače, u normalnim uslovima profil NDP-a ima ukupno 817 ljudi koji ga prate na ovoj društvenoj mreži, tako da nam vidljivost uglavnom seže do maksimalno dva puta više od tog broja, tako da su ove cifre nemoguće. 'Zaključavanjem' profila još uvijek možemo da objavljujemo sadržaj, ali onemogućeno je da se proširi ka široj javnosti na ovoj društvenoj mreži, jer prestaje da važi opcija dijeljenja sadržaja na profilu – saopćili su iz NDP-a.\nOsuđuje ovaj, kako ocjenjuju, sramni čin "pokušaja obračuna sa drugačijim mišljenjem brutalnom eliminacijom s društvenih mreža i poziva nadležne institucije da istraže ovaj napad na građane RS-a".


UN nakon sastanka u Astani: “Ne dozvoliti nastavak kršenja primirja u Siriji” – Haber.ba\nUN nakon sastanka u Astani: “Ne dozvoliti nastavak kršenja primirja u Siriji”\nStaffan de Mistura, specijalni izaslanik UN-a za Siriju, izjavio je u utorak da je na pregovorima u glavnom gradu Kazahstana Astani jasno iskazana predanost jačanju i provedbi primirja u Siriji koje je na snazi od 30. decembra prošle godine, javlja Anadolu Agency (AA).\nU razgovoru s novinarima nakon završenih sastanaka, De Mistura je istakao da su Rusija, Iran i Turska na pregovorima o sirijskom pitanju u Astani izrazile opredijeljenost jačanju primirja u Siriji.\nPodsjetio je također da će se tri strane uskoro ponovo sastati u Astani kako bi odredili parametre za mehanizam kojim će biti praćeno primirje u ratom pogođenoj zemlji.\nApelovao je sve strane da ne dozvole da se nastavi s kršenjem primirja koje je trenutno na snazi.\nAmbasador Sirije pri UN-u Bashar Jaafari je nakon sastanka novinarima kazao da su razgovori u Astani protekli u vrlo konstruktivnoj atmosferi.\n“Vjerujemo da smo sastankom u Astani postigli cilj da sukobi u Siriji prestanu bar na određeni period”, rekao je Jaafari.\nIstakao je također da su pregovorima u Astani dogovoreni novi sastanci u narednom periodu.\nNa kraju je naglasio kako sirijski režim podržava zajedničku izjavu koju su prihvatili Turska, Rusija i Iran.\nMinistar vanjskih poslova Kazahstana Kayrat Abdrahmanov pročitao je zajedničku izjavu učesnika sastanka koji je o Siriji održan u Astani, čime je taj dvodnevni sastanak završen. U izjavi je potvrđeno da su Turska, Rusija i Iran dogovorili uspostavu zajedničkog mehanizma nadzora poštivanja primirja u Siriji.\nAbdrahmanov je izjavio da su svi učesnici sastanka u Astani izrazili saglasnost o neophodnosti očuvanja teritorijalne cjelovitosti, suvereniteta i nezavisnosti Sirije.\nIstičući kako je rješenje sirijske krize moguće isključivo potpunom implementacijom i političkom tranzicijom satkanom u rezoluciji 2254 Vijeća sigurnosti Ujedinjenih nacija, Abdrahmanov je kazao kako će biti nastavljen proces jačanja primjene dogovorenog primirja, smanjenja nasilja, dopremanja humanitarne pomoći u skladu sa ranijom rezolucijom Vijeća sigurnosti 2165, te omogućavanju slobodnog kretanja na tlu Sirije.\nOn je također važnim istakao dogovor Turske, Rusije i Irana o uspostavi trilateralnog mehanizma za nadzor implementacije svih segmenata primirja koje je u Siriji dogovoreno 30. decembra.\nDogovorena je zajednička borba protiv terorističkih organizacija ISIS i Nusra, a i naoružane pobunjeničke grupe su izrazile odlučnost u nastavku distanciranja od aktivnosti tih terorističkih grupa.\nAbdurahman je također kazao da su učesnici sastanka u Astani zatražili od naoružanih pobunjeničkih grupa da učestvuju na mirovnim pregovorima u Ženevi koji bi uz posredstvo UN-a trebali početi 8. februara.\nOn je dodao da su učesnici izrazili namjeru da nastave proces rješavanja sirijske krize na platformi susreta u Astani, a međunarodnu zajednicu je pozvao da podrži sve političke procese rješavanja sirijske krize u skladu sa rezolucijom 2254.\nČitanju zajedničke izjave učesnika sastanka u Astani prisustvovale su i delegacije Turske, Rusije i Irana.\nTeme:Astana, primirje, Sirija, Staffan de Mistura, UN


RTS :: Njujorški Muzej moderne umetnosti u novom ruhu\nKultura Njujorški Muzej moderne umetnosti u novom ruhu\npetak, 25. okt 2019, 08:23 -> 09:02\nNjujorški Muzej moderne umetnosti u novom ruhu\nPosle opsežnog renoviranja otvoren je novi, obnovljeni Muzej moderne umetnosti u Njujorku.\nMuzej modernih umetnosti u Njujorku, nakon rekonstrukcije koja je trajala svega četiri meseca i koštala 450 miliona dolara, posetiocima nudi proširene galerije i nove prostore za performanse, tribine i stvaranje umetnosti.\nViše umetnosti na mnogo novih načina, čini se da je moto obnovljenog muzeja, koji obećava nove glasove i sveže perspektive. Prava vrednost rekonstrukcije nije samo više prostora, već prostora koji omogućava posetiocu da promisli iskustvo umetnosti u Muzeju. Više od fizičkog proširenja, nova Moma pronalazi načine da podeli umetnost sa posetiocima.\nNovi studio je prostor za živ i eksperimentalan program, koji će kroz festivale, prezentacije i rezidencijalne programe direktno dovoditi u kontakt umetnike i publiku.\nKreativna laboratorija je još jedan novi i eksperimentalni prostor u kome se istražuju ideje, postavljaju pitanja i prati umetnički proces i način na koji je nastajao u brojnim kolekcijama i izložbama Muzeja.\n(petak, 25. okt 2019, 12:47) - Srboljub Petrovic [neregistrovani]\nA Narodni muzej u Beogradu je renoviran 20 godina.Pa vi vidite!


I u EU sastavljaju "kraj s krajem"\nViše od četiri petine Evropljana smatra da je u poslednje tri godine povećano siromaštvo u njihovim zemljama, iako ne misle da su pod rizikom da i sami postanu siromašni, pokazalo je istraživanje Eurobarometra.\nPrema rezultatima istraživanja te agencije Evropske komisije za ispitivanje javnog mnjenja, da je siromaštvo u njihovim zemljama poraslo smatra 84 odsto Evropljana, a više od polovine Mađara, Letonaca i Grka čak misli da je "izuzetno poraslo" u njihovim zemljama.\nSmatra se da skoro 80 miliona stanovnika EU, odnosno 16 odsto ukupne populacije, živi ispod granice siromaštva. Percepcija siromaštva, onako kako je merena u ispitivanju, i dalje je subjektivna.\nSkoro četvrtina ispitanika ocjenjuje da je siromaštvo kada se živi uz socijalnu pomoć, ali je, sa druge strane, za jedan broj ispitanika biti siromašan kada ne mogu da se kupe osnovne životne namirnice.\nViše od 90 odsto Rumuna, Bugara i Mađara misli da je siromaštvo rašireno, isto misli i 86 odsto Francuzam dok u Belgiji i Italiji to misli 75 odsto stanovnika, u Nemačkoj 72 odsto, u Velikoj Britaniji 66 odsto, koliko i u Španiji. Za razliku od njih, više od 60 odsto Šveđana i Danaca smatra da beda nije raširena unjihovim zemljama.\nIpak, Evropljani pojedinačno nisu zabrinuti: na pitanje o finansijskim mogućnostima da "sastave kraj s krajem", 30 odsto je odgovorilo da im je to "lako", 56 odsto da je to "prosečno lako" a 12 odsto "teško".\nMeđu nezaposlenima 16 odsto misli da će jednog dana "spavati ispod mosta", dok je istog mišljenja sedam odsto onih koji rade.\nU borbi protiv siromaštva, kako smatra velika većina ispitanika, čak 89 odsto, najvažnije je da nacionalne vlade preduzmu hitne mere. Ispitivanje je realizovano između 28. avgusta i 17. septembra 2009, i u njemu je učestvovalo 27.000 građana iz cele Evropske unije.


Ex YU Racing: VN Beograda 1974.\nPozdrav, hvala na ovim tekstovima. Ne prepoznajem treću fotograiju (NSU, Fića i Z101), gde je tačno snimljena, ne liči mi na stazu oko Kalemegdana?\nne znam tacno gde uslikana posto i ne znam sve detalje sa te staze ali slika jeste sa te trke bar sam je ja tako nasao tj pod tim imenom u jednom arhivu\nSve je u redu. Nisam pažljivo pogledao fotografiju, očigledno je i po automobilima da je u pitanju baš ta trka vožena tog dana oko Kalemegdana. Slikano je na pravcu kod "Beton hale", izmenilo se štošta za ovih četrdesetak godina, označio sam objekat (tj. ono što je od njega preostalo danas) žutom bojom:\nDa još samo ovo dodam, evo uvoda sa te trke 17 aprila 1974, Fiće su formacijom ispisale "TITO", kiša još uvek nije pala:


Prokupački mališani, nakon pauze od skoro dva meseca, ponovo kreću u vrtiće u ponedeljak 11. maja, a prema rečima direktorke Predškolske ustanove "Neven" Vesne Jovanović, u početku će u vrtić krenuti samo deca čiji su roditelji zaposleni i radiće samo dva vrtića - "Biseri" i "Bajka".\n- Ova dva objekta moći će da prime oko 140 mališana, koliko ih je za sada i prijavljeno, a za prijem dece, roditelji treba da dostave potvrdu od poslodavca da je njihovo prisustvo na poslu neophodno, kao i lekarsko uverenje koje se dostavlja pri redovnom upisu deteta u vrtić - kaže Jovanovićeva, a navodi se na sajtu grada Prokuplja.\nPrema njenim rečima, PU "Neven" nabavila je kompletnu zaštitnu opremu za sve zaposlene, kako bi se obezbedila maksimalna zaštita od infekcije i ispoštovale sve mere predostrožnosti, a u toku je i dezinfekcija objekata koji će u ponedeljak početi da rade.\nPredlažu otvaranje osam vrtića za oko 200 mališana, čega se odluka štaba za vanredne situacije\nVesić: Vrtići spremni za otvaranje 11. maja, OČEKUJEMO 25.000 DECE\nPU "Neven" pohađa oko 700 prokupačke dece najmladjeg uzrasta koja su i tokom vanrednog stanja bila aktivna putem viber grupe gde su svakodnevno u kontaktu sa vaspitačicama pohađala predviđjeni nastavni program.\nNova laboratorija za genetska ispitivanja, sa opremom vrednom pola miliona evra koju je donirala Komanda američke vojske za Evropu i Ambasada SAD u Beogradu otvorena je danas u novom aneksu zgrade Medicinskog fakulteta u Nišu.


Obamina poruka iranskim vođama\nBarak Obama na snimanju poruke iranskim vođama\nAmerički predsednik Barak Obama napravio je istorijski korak obraćajući se direktno iranskim vođama s ponudom da se prekine neprijateljstvo dve zemlje staro tri decenije, u poruci koja je noćas objavljena u Vašingtonu povodom iranske nove godine. U Teheranu je Obamina poruka ocenjena kao 'pozitivna', ali se ističe da su neophodna 'dela'.\nObama je iranskim liderima ponudio "budućnost u kojoj bi stari sporovi bili prevaziđeni, gde bi vi i svi vaši susedi i čitav svet živeli u većoj bezbednosti i miru".\n"U ovom periodu novih početaka želeo bih otvoreno da se obratim iranskim vođama. Između nas postoje ozbiljne razlike koju se vremenom produbljivale. Naša diplomatija je od sada odlučna da se u praksi bavi sveukupnim problemima koji se pred nama i da pronađe način za uspostavljanje konstruktivnih odnosa između SAD, Irana i međunarodne zajednice. Taj proces uz pretnje neće napredovati. Mi se, naprotiv, zalažemo za pošten dijalog zasnovan na uzajamnom poštovanju", rekao je Obama obraćajući se ne samo iranskom režimu već i narodu Irana povodom velikog praznika Noruza, koji ove godine pada 20. marta. Njegova poruka je emitovana uz prevod na persijski jezik.\nObama je istovremeno predočio iranskim vlastima da se i one nalaze "pred izborom".\n"SAD žele da Islamska Republika Iran zauzme mesto koje joj pripada u međunarodnoj zajednici, ali to mesto se ne može dobiti terorizmom i oružjem, već mirnodopskim potezima koji demostriraju istinsku veličinu iranskog naroda i civilizacije. Mera te veličine ne podrazumeva kapacitet za uništavanje već sposobnost da se gradi i kreira", kazao je Obama.\nPoruka američkog predsednika naišla je na pozitivan odjek u Teheranu, ali iziskuje konkretne mere kako bi se izbegle greške iz prošlosti, izjavio je savetnik predsednika Mahmuda Ahmadinedžada za medije Akbar Džavanfekr.\n"Pozdravljamo želju američkog predsednika, ali to se ne može postići zahtevanjem od Irana da jednostrano zaboravi agresivno ponašanje SAD u prošlosti. SAD moraju da prihvate greške koje su počinili i da ih isprave kako bi se prevazišli sprorovi između dve zemlje", rekao je iranski zvaničnik.\nVisoki predstavnik EU za spoljnu politiku Havijer Solana izjavio je da veruje u otvaranje "novog poglavlja" u odnosima Irana i SAD nakon poruke predsednika Baraka Obame vlastima u Teheranu.\nPotez šefa Bele kuće pozdravila je i Rusija. Zamenik ministra inostranih poslova Sergej Ribakov.\n"Smatramo da je veoma važno to što nova američka administracija teži da ispruži ruke prema Iranu. Verujemo da je to najbolji način da se otkloni zabrinutost koju dele SAD i međunarodna zajednica oko iranskog nuklearnog programa. Ruska Federacija veruje da jedino politički i diplomatski put, napori da se otpočne suštinski dijalog sa Iranom može voditi obnovi poverenja u isključivo mirnodopsku prirodu iranskog nuklearnog programa", istakao je Ribakov.\nAdministracija prethodnog predsednika Buša je tvrdila da je cilj iranskog programa obogaćivanja uranijuma da dođe u posed nuklearnog oružja. U Teheranu to negiraju, ističući da je cilj tog programa isključivo mirnodopski. Savet bezbednosti je uveo ograničene sankcije Teheranu. Odnosi između SAD i Irana su zategnuti od 1979. kada je u islamskoj revoluciji koju je predvodio ajatolah Homeini zbačen proamerički šah Reza Pahlavi.


Medjunarodni karate seminar Arandjelovac 2022 – Karate klub Dusan Stanickov\nPocetna/Vesti/Medjunarodni karate seminar Arandjelovac 2022\nlakicevic 22. maja 2022. Vesti Leave a comment 8 Pregled\nPredstavnici KK “Dušan Staničkov” iz Sombora treneri Tamara i Borislav Lakićević kao i dvoje takmičara Milan Radmilović i Bojana Lakićević učestvovali su na međunarodnom karate seminaru u Aranđelovcu.\nSeminar koji je organizovao KK “Knjaz”, otvorio je ambasador Japana u Srbiji Kacumata Takahiko a vodila ga je Roksanda Atanasov bivša svetska šampionka uz asistenciju Jovane Preković , dvostruke evropske, svetske i olimpijske šampionke.\nSpecijalne gošće su bile sestre Kayao iz Japana, Someya svetska prvakinja i kapiten ženske reprezentacije Japana i Mayumi učesnica Olimpijskih igara.\nGost predavač na seminaru bio je i džudista Dragan Atanasov nosilac crnog pojasa 10 dan, ujedno i direktor Džudo saveza Srbije koji je nesebično preneo svoje znanje iz džudoa, a koje itekako može koristiti karatistima na takmičenjima.\nIz najstarijeg Karate kluba u Somboru ističu da su imali veliku čast i sreću što su dobili priliku da budu deo ekipe koja je zajedno trenirala sa velikanima karatea sa svetskim i olimpijskim šampiona.\nGošće iz Japana su uspele da dočaraju svu lepotu i energiju karatea, . Seminar je okupio oko 100ak trenera i takmičara iz Srbije, Makedonije, Bugarske i Crne Gore.\nTagBojana Lakićević Borislav Lakićević Karate klub "Dušan Staničkov" Sombor Karatisti Sombora KK Dušan Staničkov Najbolji somborski karate klub najstariji karate klub Tamara Lakićević\nPredhodna Trofej Srbije – Dunav KUP – Novi Bečej 2022\nU organizaciji karate saveza Vojvodine, u Novom Bečeju, 16.04 održan je Kup Vojvodine za kadete, …


Home / Sport / Mladi i talentovani fudbaler Radničkog Veljko Živković i trener Miloš Nikolić na kampu Mančester Junajteda\nMladi i veoma talentovani fudbaler Radničkog Veljko Živković, koji igra za selekciju petlića, i trener Miloš Nikolić učestvovaće u radu elitne škole fudbala Mančester Junajteda, koja će se organizovati u Srbiji, u Kući fudbala u Staroj Pazovi. Kako je kazao predsednik Gradskog fudbalskog saveza Vladica Tošić, reč je o školi koja će okupiti najtalentovanije mlade fudbalere, tačnije 16 njih i isto toliko mladih trenera koji predstavljaju budućnost srpskog fudbala.\nTošić je kazao da je Pirot jedan od retkih gradova u zemlji koji će imati dva predstavnika na ovoj elitnoj školi fudbala legendarnog engleskog fudbalskog tima.\n-Fudbalska akademija Mančester Junajteda se po prvi put organizuje u Srbiji u saradnji sa Eurobankom, a naš grad je jedan od retkih gradova iz koga dva učesnika Mini-Maxi lige učestvuju u radu Akademije. Verovatno će školi prisustvovati i neka od legendi Mančester Junajteda. Biće to prilika da se uči od svetskih imena u fudbalu. Akademija se održava od 16. do 20. septembra u Kući fudbala u Staroj Pazovi-kazao je Tošić.\nTrener Miloš Nikolić kazao je da mu je velika čast i zadovoljstvo što će predstavljati Pirot na ovako važnoj akademiji koja će okupiti najbolje mlade igrače i trenere.\n-Izuzetno mi je drago što ću učestvovati u ovom projektu Mančester Junajteda. To je jedna od najboljih fudbalskih škola ne samo u Evropi, nego i na svetu. Tru++dićemo se da predstavimo što je moguće bolje Grad Pirot, Radnički i nadam se da ćemo usavršiti svoja znanja-kazao je Nikolić.\nMladi i talentovani Veljko Živković kaže da mu je idol Mesi, fudbalom se bavi četiri godine, igrao je prvo za KMF Pirot, a sada trenira u selekciji petlića Radničkog.\nPovezanoistaknutomiloš nikolićvladica tošić\n← Previous Story Kari Pešić: Možemo da dobijemo Amerikance na Mundobasketu\nNext Story → Marko Kostić trijumfovao na stazi Virovo. Trenutno vodi u Šampionatu Srbije u najjačoj klasi


Avramović predvodio Srbiju do pobjede u Slovačkoj\nKošarkaši Srbije su u okviru četvrtog kola kvalifikacija za Svjetsko prvenstvo savladali selekciju Slovačke rezultatom 71:63.\nNa taj način je Srbija došla do svoje nove pobjede nad reprezentacijom Slovačke, nakon što su ih prije tri dana u Beogradu savladali sa 75:63.\n”Orlovima” je ovo bila treća pobjeda i na taj način su osigurali plasman na Svjetsko prvenstvo, dok Slovačka i dalje ne zna za pobjedu u dosadašnjem dijelu kvalifikacija\nIzabranici Svetislava Pešića odlično su otvorili meč i već sredinom prve četvrtine su stekli dvocifrenu prednost, dok su protivnicima dozvolili svega dva poena (12:2). U par navrata su do kraja prve dionice ”Orlovi” imali i +12, dok su na malu pauzu otišli sa rezultatom 26:16.\nPrednjačio je veoma dobri Nikola Jović, igrom ga je pratio Dušan Ristić, da bi u drugom kvartalu uslijedio blagi pad u igri, što su Slovaci adekvatno iskoristili i smanjili zaostatak na samom početku (26:21).\nBoriša Simanić je sa dvije trojke držao Srbiju u igri, dok se kod Slovaka istakao Marek Dolezaj i Vladimir Brodžijanski. Međutim, reprezentativci Srbije su poenima raspoloženog Alekse Avramovića po isteku dvadesetog minuta ipak uspjeli da vrate dvocifrenu prednost i na pauzu odu sa +13 (44:31).\nPočetkom treće četvrtine su ”Orlovi” stigli i do maksimalnih +16 (50:34), nakon dvije trojke Uroša Trifunovića i Nikole Jovića. Uspjeli su domaćini da se koliko-toliko vrate u igru, te su pred posljednjih 10 minuta smanjili zaostatak (60:53).\nIpak, košarkaši Srbije su uspjeli da održe prednost do samog kraja utakmice, te su na kraju zasluženo slavili rezultatom 71:63.\nSrbiju je do pobjede vodio Aleksa Avramović sa 24 poena, a odličnu partiju je pružio i Nikola Jović koji je dodao 13. Kod Slovačke su se istakli Vladimir Brodzijanski i Marek Dolezaj sa po 17 poena.\nPrethodni članakFIFA i UEFA suspendovali ruske timove\nNaredni članakDelegirane sudije za utakmice Kupa Bosne i Hercegovine


ПУТИН ПОРУЧИО АСАДУ: Имаћете сву помоћ Русије – и војну и политичку!\nPUTIN PORUČIO ASADU: Imaćete svu pomoć Rusije – i vojnu i političku!\nPredsednici Rusije i Sirije Vladimir Putin i Bašar Asad imali su dug razgovor u Moskvi.\nRazmotrili su tok ruske vojne operacije u Siriji, borbu protiv terorista u Sirijskoj Arapskoj Republici i različite aspekte bilateralnih odnosa.\nPutin se zahvalio Asadu što je prihvatio poziv Moskve da doputuje uprkos složenoj situaciji u Siriji.\nTokom razgovora Asad je izrazio nadu da će Sirija -zahvaljujući pomoći Rusije – uspeti da pobedi terorizam.\nPutin je istakao da je Moskva spremna da pruži svu moguću pomoć ne samo u borbi protiv terorista, već i tokom političkog procesa u toj zemlji. Pri tom, po rečima ruskog lidera, svako vojno dejstvo podrazumeva dalje političke korake.\n„Zajednički cilj svih nas treba da bude ono što sirijski narod želi da vidi u budućnosti svoje zemlje” — kazao je Asad. Putin je takođe naglasio da odlučujuću reč u rešavanju situacije u Siriji treba da ima isključivo narod Sirije.\nOn je dodao da je Moskva otvorena za saradnju sa zemljama koje su zainteresovanje za mirno razrešenje konflikta na Bliskom Istoku.\nPredsednik Sirije je u razgovoru s Putinom izrazio nadu da će Moskva i Damask nastaviti da zajedno obnavljaju njegovu zemlju kako s ekonomskog, tako i s političkog aspekta.\nPutin je izjavio da Sirija trpi ogromne gubitke vodeći borbu protiv terorista sama, ali da u poslednje vreme ostvaruje ozbiljne rezultate na tom planu.\nPo Asadovim rečima, da nema pomoći Moskve, terorističke snage na Bliskom Istoku zauzele bi još veću teritoriju u regionu.\n„Terorizam koji se proširio u regionu, da nije bilo Vašeg delovanja i Vaših odluka, zauzeo bi mnogo veće prostore i proširio bi se na još veću teritoriju” — kazao je sirijski predsednik.\nPutin je naglasio da na teritoriji Sirije protiv vladinih snaga ratuje najmanje četiri hiljade državljana republika bivšeg SSSR.\n„Nažalost, na teritoriji Sirije, s oružjem u rukama protiv vladinih snaga ratuju i državljani republika bivšeg Sovjetskog Saveza, njih je oko četiri hiljade, minimum. I mi, naravno, ne možemo da dozvolimo da se oni, nakon sticanja ratnog iskustva i ideološke obrade, pojave na teritoriji Rusije” — dodao je šef ruske države.


NBS: Rast BDP-a u 2016. mogao bi biti znatno iznad 1,8 odsto - Studio B\nNBS: Rast BDP-a u 2016. mogao bi biti znatno iznad 1,8 odsto Tanjug\n09. 05. 2016. 18:49:14\nU prognozi se ukazuje , kako se navodi, da će i međunarodne institucije podići svoje prognoze kad uračunaju nove podatke.\nPrema fleš oceni Republičkog zavoda za statistiku (RSZ), objavljenoj 4. maja, realni međugodišnji rast BDP-a je u prvom tromesečju 2016. iznosio 3,5 odsto.\nU istom periodu, industrijska proizvodnja povećana je za 10,5 odsto, a nastavljaju se i pozitivne tendencije koje su zabeležene u trgovini, građevinarstvu, turizmu, podseća NBS u današnjem saopštenju.\nKada je reč o izvorima rasta, centralna banka navodi da su ključni doprinos dali izvoz i investicije.\n„Izvoz je dao ključni doprinos sa snažnim rastom kod gotovo svih grana prerađivačke industrije, a doprinele su i investicije, što se vidi kroz rast građevinarstva, uvoza opreme i kapitalnih rashoda države. Rast ulaganja, uz popravljanje spoljnotrgovinskog bilansa, ukazuju na unapređenje konkurentske pozicije Srbije i na održivost našeg ekonomskog rasta“, navodi NBS.\nNarodna banka podseća da je i Evropska komisija prepoznala povoljnije tendencije i da je u svom najnovijem izveštaju – Spring 2016 European Economic Forecast, revidirala godišnju projekciju rasta BDP-a Srbije sa 1,6 na 2,0 odsto.\n„Međutim, sa objavljivanjem najnovijih makroekonomskih podataka za prvo tromesečje 2016. godine, koji im nisu bili na raspolaganju, jasno je da je ubrzanje ekonomskog rasta i jače“, piše u saopštenju.\nIzveštaj MMF-a – Regional Economic Outlook, koji je objavljen 6. maja i u kome se navodi da je rast BDP-a Srbije u 2016. prognoziran na 1,8 odsto, kako je navedeno, baziran je na makroekonomskim podacima iskazanim u World Economic Outlook-u objavljenom 12. aprila.\n„Prema tome, pri izradi te prognoze nisu mogli biti uzeti u obzir podaci za prvo tromesečje ove godine. Imajući u vidu aktuelne makroekonomske pokazatelje, kao i činjenicu da su dosadašnje projekcije NBS u velikoj meri korespondirale sa projekcijama međunarodnih finansijskih institucija, smatramo da će stopa privrednog rasta Srbije za 2016. godine, kada se uključe i aktuelni podaci – biti korigovana naviše“, piše u saopštenju.\nNovu projekciju rasta BDP-a i drugih najvažnijih makroekonomskih indikatora, Narodna banka Srbije će saopštiti i detaljno obrazložiti na prezentaciji majskog izveštaja o inflaciji, koja će biti održana 24. maja 2016. godine.


GO SDA Bihać: Pozdravljamo dogovor o izmještanju migranata iz Bire | Krajina.BA\nIzražavamo zadovoljstvo što je Ministarstvo sigurnosti BiH počelo sprovoditi konkretne poteze i aktivnosti u cilju rješavaja migrantske krize u Bihaću i drugim mjestima. Od gradskih vlasti u Bihaću i Vlade USK-a očekujemo da konkretnim aktivnostima što prije omoguće izmještanje migranta iz Bire.\nPodsjećamo da je GO SDA Bihać podržao izmještanje migranata iz Bire i sa gradskih ulica Bihaća i njihovo smještanje u centar Lipa, djelujući kroz Gradsko vijeće podržao sve odluke koje su vodile u tom smjeru, kako bi se migranti zbrinuli, a samim tim kontrolirala sigurnosna i zdravstveno epidemiološka situacija u gradu Bihaću.\nSmatramo da u rješavanju migrantske krize ne smije biti politiziranja i populizma, te mora postojati puna koordinacija svih nivoa vlasti u BiH, od državnih do lokalnih. Posljednje aktivnosti daju nam nadu da će se kriza rješavati upravo na takav način.\nPrethodni članakFutsal reprezentativci BiH saznali imena protivnika u kvalifikacijama za EP\nNaredni članakOpćinsko vijeće V. Kladuše se poziva da odredi lokaciju za izmještanje migranata\nOtišla je još jedna dobra cazinska duša: Preselila je...\nNakon krvavog razbojništva u Sanskom Mostu: Progovorio brutalno pretučeni...\nDruga srednja škola Velika Kladuša: Više realiziranih i planiranih...


Naslovna » Izlasci » Sport » Dan humanitarnog izazova 2014.\nAh Neša 23. maj 2014. Sport Komentari su isključeni na Dan humanitarnog izazova 2014.\nCilj organizatora je da podstaknu građane svih uzrasta bez obzira na pol, socijalne, ekonomske i druge različitosti na bavljenje sportom zbog zdravlja. Takođe, želja je da se po opštinama i gradovima u Srbiji, pored sportskih, pruži mogućnost za uspostavljanje neposrednih kontakata, zbog ostvarivanja saradnje kako u oblasti sporta, tako i na planu kulture, privrede, obrazovanja i dr.\nZbog nedavnih poplava koje su zadesile Srbiju na Dan humanitarnog izazova pozivaju se građani da, pored fizičkih aktivnosti, doniraju sredstva u obliku i iznosu po svojim mogućnostima.\nSvetska asocijacija Sporta za sve (TAFISA) svake godine organizuje i koordinira program najveće planetarne sportsko-rekreativne akcije Dan izazova (Challenge Day). Osnovni cilj akcije je da se promoviše fizička aktivnost i to u najmanje petnaestominutnom trajanju.\nDan humanitarnog izazova, pored Ministarstva omladine i sporta, podržali su Ministarstvo prosvete, nauke i tehnološkog razvoja i Sportski savez Srbije. (danubeogradu.rs)\nTagovibeograd dan izazova dub humanitarna akcija izlasci rekreacija sport vesti\nPrethodni Gvozdeni presto iz kultne serije „Igra prestola“ na Kalemegdanu\nSledeći MAD in Belgrade: Program počinje tačno u podne!


Sopstvene matične ćelije leče posledice infarkta - Bebac.com\nSopstvene matične ćelije leče posledice infarkta\n06.06.2019. / Izvor: www.dnevnik.rs\nNapravljen je veliki pomak u lečenju srca...\nInfarkt miokarda čak i za one koji ga prežive ostavlja velike posledice na srčani mišić. Stručnjaci su osmislili novu „zakrpu“ sa matičnim ćelijama koja može da popravi štetu od srčanog udara, javlja Bi-Bi-Si, a prenosi RTS.\nZašivena za srce, tri centimetra dugačka i dva centimetra široka „zakrpa“, uzgojena u laboratoriji od uzorka pacijentovih sopstvenih ćelija, pretvara se i stapa sa srčanim tkivom.\nOsim toga, oslobađa hemikalije koje pomažu u popravljanju i regenerisanju postojećih srčanih ćelija. Testovi na zečevima pokazali su da je bezbedna, a sada bi trebalo da počnu i probe na ljudima, rekli su stručnjaci sa Kraljevskog koledža u Londonu na konferenciji Britanskog kardiovaskularnog društva u Mančesteru.\nSrčani udari jedan su od vodećih uzroka smrti u svetu, a do njih dolazi zbog začepljenja krvnih sudova koji prolaze kroz srce, zbog čega ne može da dobije potreban kiseonik i hranjive materije.\nČak i kad pacijent preživi, period koji je srce provelo bez kiseonika ostavlja velike posledice i opštećenja po mišić, što dalje utiče na snagu srca da pumpa i dovodi do mogućeg kasnijeg prestanka rada srca, koji ne može da se leči.\nSeracell je lider u lečenju infarkta miokarda matičnim ćelijama\nOsnivači nemačkog biomedicinskog centra Seracell uradili su 2002. godine prvo svetsko kliničko istraživanje lečenja srca posle srčanog udara ubrizgavanjem matičnih ćelija. Više o ovom revolucionarnom otkriću pročitajte OVDE.\nŠkola za trudnice Čarolija vas poziva na besplatan seminar roditeljstva za trudnice i tate\nZnakovi alergijske reakcije na hranu\nDa li će matične ćelije konačno izlečiti dijabetes?


Objavljen prvi promo video za Xiaomi Mi CC, kao i CC9e render - BIGportal.ba\n23 Juna, 2019 23 Juna, 2019 0125\nXiaomi je najavio CC seriju telefona, koja je namenjena mlađim korisnicima.\nXiaomi je najavio CC seriju telefona, koja je namenjena mlađim korisnicima. Kompanija je sada objavila i prvi promo video na Weibo stranicama, u kojem je glavna zvezda internet senzacija Gavin Thomas, koji kreira selfije uz pomoć CC9e telefona.\nPored ovoga, pojavio se i render (koji deluje kao zvanični) Mi CC9e telefona, dajući nam više detalja o hardveru uređaja. Telefon dosta podseća na Mi 9, sa fluidnije oblikovanim izrezom za kameru kakav ima Mi 9 SE.\nRaniji izveštaji su sugerisali 6.39-inčni ekran, za selfije će biti zadužen 32MP senzor, dok je na poleđini prisutna glavna kamera od 48MP. Ostale specifikacije uključuju Snapdragon 712 čipset i 4000mAh bateriju.


Za Filipom Koraćem, najvažnijim čovekom Luke Bojovića, raspisana je crvena Interpolova poternica zbog sumnje da je izvršio krivično delo teško ubistvo u podstrekavanju.\nPortparol Višeg suda u Beogradu Bojana Stanković izjavila je za Tanjug da je sud u petak na zahtev tužilaštva odredio pritvor Koraću zbog opasnosti od bekstva. S ozbirom na to da se već nalazi u bekstvu, za njim je odmah raspisana crvena interpolova poternica.\nPosle hapšenja Luke Bopjovića u Valensiji, u februaru 2012, Korać je preuzeo Beograd, Srbiju, a zatim i Crnu Goru. Kako je glavna osoba za poslove Luke Bojovića, kojem je iz osvete ubijen brat Nikola, Korać se sumnjiči da je bio aktivni učesnik mafijaških likvidacija u našoj zemlji iz zbog toga je on trebalo da bude priveden u noćašnjoj velikoj akciji policije. Međutim, uspeo je da pobegne.\nPodećanja radi, Filip Korać je bliski saradnik Luke Bojovića čije je poslove, kako se sumnja, preuzeo nakon hapšenja Bojovića u Španiji 2012. godine, gde je osuđen na 18 godina zatvora zbog organizovanog kriminala. On je osuđen zbog falsifikovanja isprava na tri godine, za zločinačko uruživanje na pet, a za posedovanje oružja na 10 godina zatvora - pa mu je ukupna kazna 18 godina.


Pogubna statistika - Glas Podrinja\nPOVEĆANjE BEZBEDNOSTI BICIKLISTA U SAOBRAĆAJU\nU OŠ “Nikolaj Velimirović” organizovana je u sredu, akcija na temu povećanja bezbednosti biciklista u saobraćaju. Ekipa ove škole prošle godine, osvojila je prvo mesto na Republičkom takmičenju posvećenom bezbednosti u saobraćaju. To je bio povod da Savet za bezbednost saobraćaja grada Šapca takmičarskoj ekipi daruje dva bicikla koja će koristiti za dalje pripreme.\nPrema rečima nastavnika tehnike i tehnologije Milana Đurića cilj je povećati dečju bezbednost, osposobiti ih i edukovati ih kako bi u saobraćaju postupali pravilno.\n- Zahvaljujući Savetu za bezbednost grada Šapca, imali smo čast da u prvom projektu ugostimo Agenciju za bezbednost saobraćaja koja je održala video prezentaciju. Postavljeni su i elementi na poligonu gde su prikazali pojedine praktične vežbe koje su u njihovom projektu predviđene. Tom prilikom bilo je dosta dece kojima su podeljeni razni simboli vezani za saobraćaj. Dobili smo donaciju koja se sastoji od dva bicikla i kompletnu opremu za deset učenika. Saobraćaj je bitan segment dečjeg odrastanja, a statistika je nažalost pogubna kada su u pitanju učenici od prvog do sedmog razreda. Najčešće su oni žrtve u saobraćaju – istakao je Milan Đurić.\nAkciji su u ime Saveta za koordinaciju poslova bezbednosti u saobraćaju prisustvovali Nemanja Pajić, predsednik i Sandra Mićić koordinatorka, kojima je uručena zahvalnica.\n- Meni je drago što je fokus na prevenciji i upravo radu sa decom iz predškolske ustanove, osnovnih škola i srednjih škola. Analiza je pokazala da su u gradu Šapcu najugroženiji biciklisti. Kada od malih nogu krenu da se susreću sa pravilima u saobraćaju i da se ponašaju odgovorno onda sigurno možemo očekivati da bude i manje nesrećnih slučajeva u saobraćaju. Iskoristiću ovu priliku da upozorim i vozače automobila i bicikala da obrate pažnju kada učestvuju u saobraćaju, da se ponašaju odgovorno i da poštuju pravila. Uz svu prevenciju nadamo se da će biti manje saobraćajnih nesreća na našim ulicama – istakao je Nemanja Pajić.\nKsenija Živković, učenica sedmog razreda OŠ “Nikolaj Velimirović” koja je učestvovala na Republičkom takmičenju posvećenom bezbednosti u saobraćaju istakla je da su pripreme za dalje uspehe počele.\n- Imamo sve što nam je potrebno da bismo se kvalitetno spremili. Vežbamo tri do četiri puta nedeljno, na časovima radimo testove, a van nastave vežbamo poligon spretnosti. Nadam se da će se naš trud isplatiti – istakla je Ksenija Živković.


U Srbiji je u poslednja 24 sata zabeležen rekordan broj novozaraženih i preminulih od korona virusa, kao i najveći broj testiranih u jednom danu.\nPrema podacima Ministarstva zdravlja, registrovano je 7.579 novih slučajeva, a preminula je 41 osoba.\nOd poslednjeg preseka testirana je 22.231 osoba. Hospitalizovano je 6.597 osoba, od kojih su 223 pacijenta na respiratoru, dva manje nego juče.\nOd početka epidemije u Srbiji je zaraženo 140.608 osoba, a 1.315 >> Pročitaj celu vest na sajtu Radio Televizija Vojvodine << je preminulo. Do sada je testirano 1.682.416 uzoraka. Procenat smrtnosti je 0,93 odsto.\nNajviše novozaraženih u Beogradu, zatim u Novom Sadu i Nišu\nOd 7.579 novih slučajeva korona virusa koliko je u Srbiji registrovano u poslednja 24 sata, najviše je ponovo zabeleženo u Beogradu, 2.142.\nDrugi po broju zaraženih je Novi Sad sa 523 novozaraženih, Kragujevac ima 280, Niš 276, Pančevo 227 zaraženih.\nManje od 200 novih slučajeva registrovano je u Kraljevu, 151, Čačku 119, Bačkoj Palanci 113, Zrenjaninu i Požarevcu po 112 i Smederevu 108.\nU Valjevu su potvrđena 94 nova slučaja, u Subotici 85, Paraćinu 84, Šapcu i Kruševcu 77, Kladovu 70.\nU ostalim mestima u poslednja 24 sata registrovano je manje od 70 novih slučajeva korona virusa.\n16.54 - U Zaječaru 10 novozaraženih, dve osobe preminule\nU Zaječaru je u poslednja 24 časa obrađeno 26 PCR testova građana, od kojih je 10 pozitivno na virus korona, dok su dve osobe preminule od posledica tog virusa, objavljeno je danas na sajtu grada.\nNovoinficirani su pet osoba ženskog i pet muškog pola, starosti od 23 do 72 godine.\n15.32 - U domovima za smeštaj odraslih i starih 1.252 zaražena\nU ustanovama socijalne zaštite i domovima za smeštaj odraslih i starih potvrđeno je prisustvo virusa KOVID-19 kod 782 korisnika i 470 zaposlenih, saopštilo je danas Ministarstvo za rad, zapošljavanje, boračka i socijalna pitanja.\nMinistarstvo je navelo i da, od izbijanja epidemije, ukupan broj izlečenih korisnika ustanova socijalne zaštite iznosi 1.267, dok je broj izlečenih osoba koje su zaposlene u ustanovama socijalne zaštite - 530.\n15.15 - Pančevo: Zaraženo 80 radnika, 239 pacijenata u bolnici\nU Opštoj bolnici Pančevo, na kovid odeljenjima, trenutno je hopsitalizovano 239 pacijenata, a direktor te zdravstvene ustanove dr Slobodan Ovuka kaže da je 80 zaposlenih u bolnici zaraženo virusom korona.\nDr Ovuka je precizirao da su od 80 zazaraženih 24 lekara, 45 medicinskih sestara i 11 nemedicinskih radnika, kao i da je devet zaposlenih hospitalizovano, dok su drugi u kućnoj izolaciji.\n15.11 - Kraljevo:Hospitalizovana 52 pacijenta, tri osobe preminule\nU Opštoj bolnici "Studenica" trenutno su hospitalizovana 52 kovid pacijenta, a u prethodna 24 časa tri pacijenta su preminula, saopšteno je iz te zdravstvene ustanove.\nNa intenzivnoj nezi je sedam pacijenata, od kojih je intubirano tri, a četiri je na neinvazivnoj ventilaciji.\n14.55 - Krizni štab: Srednje i osnovne škole od petog do osmog razreda prelaze na onlajn nastavu\n"Srednje i osnovne škole od petog do osmog razreda prelaze na onlajn nastavu, do početka raspusta; osnovci od prvog do četvrtog razreda nastavljaju da rade po postojećem sistemu; nema zatvaranja vrtića", naveo je Tiodorović.\n13.55 - Raste broj zaraženih među korisnicima ustanova socijalne zaštite\n13.40 - Za 24 časa oko 450 novozaraženih u Novom Sadu\n13.21 - U Jablaničkom okrugu 70 novozaraženih\n13.02 - Čačak: Hospitalizovano 196 pacijenata, preminulo pet osoba\nNa kovid odeljenjima Opšte bolnice Čačak trenutno je hospitalizovano 196 pacijenata, a u protekla 24 sata preminulo je pet osoba, podaci su Radnog tima za praćenje širenja virusa korona.\n12.53 - Kosovo i Metohija: U srpskim sredinama 62 novozaražena, 2 pacijenta umrla\nU srpskim sredinama na Kosovu i Metohiji registrovana su 62 nova slučaja zaraze korona virusom, a dve osobe su preminule, saopštio je Krizni štab u Severnoj Mitrovici.\nOd poslednjeg preseka testiran je 161 uzorak, a u istom preriodu izlečeno je 15 pacijenata, prenosi Kosovo onlajn.\n12.25 - U Trgovištu proglašena vanredna situacija\nPredsednica opštine Trgovište Miljana Zlatković proglasila je vanrednu situaciju na celoj teritoriji te opštine zbog pogoršane epidemiološke situacije izazvane širenjem zarazne bolesti kovid-19.\n12.16 - U Velikom Gradištu proglašena vanredna situacija\nU opštini Veliko Gradište danas je proglašena vanredna situacija zbog pogoršne epidemiološke situacije. Odluka o proglašenju vanredne situacije doneta je sednici Štaba za vanredne situacije, a po preporuci stručnih službi.\n11.55 - U Vojvodini 1.875 novozaraženih, najviše u Novom Sadu\nU Vojvodini je u utorak registrovano 1.875 novih slučajeva koronavirusa, a najveći porast zabeležen je u Novom Sadu gde su registrovana 603 nova slučaja, zatim u Pančevu 412 i Sremskoj Mitrovici 235, saopštio je danas Institut za javno zdravlje Vojvodine.\n11.35 - U Zlatiborskom okrugu za 24 sata još 266 zaraženih\nZa 24 časa, prema podacima Zavoda za javno zdravlje Užice, virus korona je potvrđen kod još 226 osoba.\nU Užicu je novoregistrovanih 56, Arilju 33, Priboju 27, Bajinoj Bašti 26, Požegi 25, Prijepolju 20, Sjenici 15, Novoj Varoši 10, Kosjeriću sedam, koliko i u Čajetini.\n11.08 - Kon: U Beogradu usporavanje virusa, onlajn nastava na 7 dana\nČlan medicinskog dela Kriznog štaba Predrag Kon ocenio je danas da je u Beogradu dolazi do usporavanja virusa koji se "prelio" u Vojvodinu, Centralnu i Južnu Istočnu Srbiju pa i na Kosovo.\n10.45 - Ljig: Još 36 pozitivnih, preminula jedna osoba\nPrema poslednjim podacima Doma zdravlja Ljig, u toj opštini registrovano je još 36 pozitivnih na virus korona, čekaju se retultati za 33 uzorka, a jedna osoba koja je bila pozitivna na kovid 19 preminula je, što je sedmi slučaj od početka epidemije.\n10.27 - Vranje: Hospitalizovan 101 pacijent, slobodnih postelja 49\nU kovid bolnicama zdravstvenog centra Vranje trenutno je hospitalizovan 101 pacijent, od kojih je kod 85 laboratorijski potvrđen virus korona, saopštio je Štab za vanredne situacije u tom gradu, dodajući da je broj slobodnih postelja 49.\n10.17 - Kapaciteti puni, sve više obolelih sa pridruženim bolestima\nU Institutu za reumatologiju na lečenju je 90 kovid pacijenata, rekao je danas v.d.direktora Instituta za reumatologiju Goran Radunović i dodao da je u poslednja 24 sata u tu ustanovu primljeno 11 obolelih od kovida-19, dok je devetoro pacijenata pušteno na kućno lečenje.\n10.16 - Kolubarski okrug: 229 novozaraženih, u Valjevu 161\nPrema podacima Štaba za vanredne situacije Valjevo, tokom jučerašnjeg dana u gradu na Kolubari registrovano je još 161 slučaj pozitivnih na virus korona, a kako navode razlozi za taj broj su povećano oboljevanje, kašnjenje rezultata i povećano testiranje i antigenskim testovima.\n09.18 - Na Infektivnoj klinici najviše pregleda od početka epidemije\nNa Infektivnoj klinici Kliničkog centra Srbije za 24 sata su obavljena 423 pregleda pacijenata sa sumnjom na koronavirus.\n09.16 - Okupacija kovida trajaće bar do proleća, a možda i leta\n08.50 - U užičkoj bolnici raste broj pacijenata na intenzivnoj nezi\nU užičkoj Opštoj bolnici hospitalizovano je 59 pacijenata pozitivnih ili sumnjivih na kovid-19, 24 je na intenzivnoj nezi, od kojih je 11 na respiratoru, saopštio je Zdravstveni centar Užice.\n8.16 - Dnevno više od 1.500 pregleda u Nišu\n07.34 - U KC Kragujevac više nema mesta na kiseoniku\nU Šumadijskom okrugu juče je registrovan 351 novozaraženi koronavirusom, od kojih 271 Kragujevcu, što je najveći broj do sada.\nViše nema kiseoničkih mesta u KC Kragujevac, prenosi RTS.\nBor030.net: Koronavirusom u Srbiji zaraženo još 6.842 osobe\nNoviMagazin.rs: Na koronavirus pozitivne još 6.842 osobe, preminulih 37\nNezavisne Novine: U Srbiji umrlo još 37 osoba, zaražene 6.842\nRadio Slobodna Evropa: Srbija: 37 preminulih, 6.842 novozaražena, 225 na respiratorima


Moskva prvi put u Briselu direktno protiv sporazuma Beograda i Prištine - CdM\nMoskva prvi put u Briselu direktno protiv sporazuma Beograda i Prištine\nTo je ocijenio dopisnik ruskog Komersanta sa Balkana Genadij Sisojev.\nSisojev je agenciji Beta rekao da se vjerovatno po prvi put može govoriti da se Moskva tako direktno izjašnjava protiv sporazuma Beograda i Prištine koji se priprema u Briselu.\n“Moskva se ne samo protivi tome nego i upozorava Beograd na moguće negativne posljedice tog koraka”, rekao je Sisojev.\nPo njegovim riječima, Moskva je ubijeđena da će nakon postignutog sporazuma biti dezavuisana rezolucija 1244 Savjeta bezbjednosti UN, da se otvara put i Kosovu i Srbiji prema NATO, kao i da se povećava opasnost dalje dezintegracije Srbije.\n“U suštini, ključni razlog zbog kog Moskva namjerava da spriječi postizanje sporazuma ovakvim alarmantnim izjavama je moguće ubrzavanje približavanja Kosova i Srbije Alijansi. Takve alarmantne izjave stavljaju predsjednika Srbije Aleksandra Vučića, koji vodi pregovore sa liderima Kosova, faktički u pat poziciju”, rekao je Sisojev.\nOn je ocijenio da ukoliko Vučić prihvati sporazum rizikuje pogoršanje odnosa sa Rusijom, a ukoliko ne potpiše – može da očekuje zamrzavanje odnosa sa EU.\n“To će onda biti kraj politike sjedenja na dvije stolice”, zaključio je Sisojev.\nŽeleznjak je prije dva dana rekao da Rusija neće podržati separatni sporazum o kom se razgovara u Briselu između Beograda i Prištine.\nOn je uoči jučerašnje runde dijaloga u Briselu rekao da “separatni dogovor sa samoproglašenom Prištinom, na koji spoljnopolitička služba EU prisiljava vlasti Srbije, ima za cilj da dokumentuje podjelu Srbije na kosovsko-albanski i srpski dio” a da će sljedeći korak biti pretvaranje oba dijela u protektorate NATO.\nTagoviGenadij Sisojev Kosovo moskva Sergej Železnjak\n4 Komentara na "Moskva prvi put u Briselu direktno protiv sporazuma Beograda i Prištine"


Zabranjen abortus turizam u BiH\nKancelarija turske ambasade u Sarajevu za promociju kulture i turizma saopštila je danas da je zabranjen rad turističkoj agenciji Barakuda Turizm, koja je promovisala takozvani "abortus turizam", javili su sarajevski mediji.\nProteklih dana bosanskohercegovački mediji su izveštavali da je kompanija "Barracuda Tour Company" iz Istanbula pre dve sedmice počela da organizuje turistička putovanja čiji je cilj izvođenje abortusa u stranoj zemlji.\nJedna od veoma popularnih destinacija, prema pisanju medija, jeste BiH, gde četiri dana - tri noćenja i abortus, ukupno koštaju 600 dolara.\nU pisanoj izjavi atašea za kulturu i turizam ambasade Turske u Bosni i Hercegovine Cengiza Aydina navodi se da je Ministarstvo za kulturu i turizam te zemlje pre deset dana otvorilo istragu o ovom slučaju.\n"Turska je uložila velike napore u razvoj turizma. Ovaj nesretni slučaj šteti imidžu Turske. On nije u skladu s našim etičkim shvatanjima i shvatanjima turizma uopšte. Odlukom Ministarstva kulture i turizma Republike Turske spomenutoj agenciji je oduzeta\nturistička licenca", navodi se u saopštenju.\nPet stvari koje treba da znate o kineskim dronovima u Vojsci Srbije


Bioskopi zadovoljni posećenošću, povratak domaćih ostvarenja | (Vesti - 13. 01. 2020) Subotica.com\nBioskopi zadovoljni posećenošću, povratak domaćih ostvarenja\n13.01.2020. u 13:21h\nGodinu za nama, obeležilo je više od hiljadu projekcija u bioskopima, a najveće interesovanje subotička publika pokazala je za Diznijeva ostvarenja "Kralj lavova" i "Ledeno kraljevstvo 2", te krimi triler "Džoker", a bioskope najviše raduje povratak publike na projekcije domaćih filmova.\nTokom prošle godine, Art bioskop "Aleksandar Lifka" posetilo je približno 36.000 ljudi, a titulu najgledanijeg filma poneo je "Kralj lavova" sa preko 1.700 posetilaca. Na drugom mestu, našao se film domaće produkcije "Balkanska međa" koji je pogledalo oko 1.300 sugrađana, dok je treće mesto pripalo filmu "Džoker" sa više od 1.100 gledalaca.\n- Među gledanijim filmovima bili su i "Osvetnici: Kraj igre", dok su mlađoj pubilici bili interesantni "Kako dresirati zmaja" i "Tajne avature kućnih ljubimaca" - kaže Gordana Guberinić, direktorka bioskopa, ističući da najviše raduje povratak publike na projekcije domaćih filmova. - Jedno vreme je bilo zatišje i kad god smo prikazivali domaći film, publika je nekako bila razočarana, što se videlo i po sali koja je bila poluprazna. Sada je sala bila puna, bilo je rezervacija i za nekoliko dana unapred, jedva da se dolazilo do karta, a u ovoj godini nas očekuje još nekoliko domaćih ostvarenja, za koja verujemo da će biti jednako gledana.\nPrethodnu godinu, u Art bioskopu ocenjuju kao jednu od boljih, budući da je ostvarena rekordna posećenost komercijalnih i nekomercijalnih sadržaja, kao i broj filmskih projekcija, a ljubitelje filmske umetnosti obradovalo je i uvođenje 3D projekcija.\n- Polovinom jula smo počeli sa 3D projekcijama i za šest meseci imali smo 5.800 posetilaca na filmovima u 3D-u. Pozitivno smo iznenađeni posetom i načinom na koji je to naša publika prihvatila, koja je bila navikla da u našem bioskopu može da pogleda klasične projekcije, odnosno u 2D-u. Ipak, posetioci su zadovoljni, a to je ono najvažnije - dodaje Guberinić.\nPribližnu posećenost, imao je i bioskop "Eurocinema" na Otvorenom univerzitetu, kojeg je tokom 2019. godine posetilo više od 35.000 gledalaca, što ocenjuju kao odlično, budući da bioskop nije radio dva meseca zbog renoviranja. Najgledaniji film bio je "Ledeno kraljevstvo 2" sa oko 2.400 prodatih karata, zatim sledi "Džoker" koji je pogledalo nešto više od 2.000 sugrađana, dok je na trećem mestu domaći film "Taksi bluz" sa više od 1.600 posetilaca.\n- Odmah iza navedenih naslova ističu se i filmovi "Osvetnici: kraj igre", "Ratovi zvezda: Uspon Skajvokera" i najgledaniji horor film "TO: Drugo poglavlje" sa preko 1.000 posetilaca. Sve u svemu, zaključak je da su to filmovi koji su okarakterisani kao svetski hitovi, što i subotičku publiku umnogome privlači. Ono što treba istaći jeste da su se, sada već stalni termini za horor film, od petka do nedelje od 23 časa, pokazali kao veoma popularni za nešto mlađu subotičku publiku - kaže Eva Zrnić iz bioskopa "Eurocinema".\nGodinu za nama, iz "Eurocinema bioskopa" pamte kao godinu realizacije velikog projekta, jer se na rekonstrukciju bioskopa čekalo gotovo četiri decenije. Od februara do aprila, zamenjene su stolice i podovi, prošireni su redovi i smanjen je broj mesta na 190, kako bi se publici omogućilo da u što većem komforu uživa u filmskim projekcijama.\n- Mislim da je posećenost bioskopa, koja je od aprila konstantno rasla, pokazala koliko je publika zadovoljna, da je to nešto što je Subotici trebalo i nešto što Subotica zaslužuje - ističe Zrnjić, dodajući da publiku narednog meseca očekuje i novi, modernizovan sajt na kojem će moći da pronađu sve informacije o filmskim projekcijama i rezervaciji karata.\nArt Bioskop Lifka bioskop Eurocinema bioskopska projekcija gordana guberinić\npre 1 čas i 53 sekunde


RTS :: Vučić: Insistirao sam na punoj primeni Briselskog sporazuma; Lajčak: Dogovoreno mora biti ispunjeno\nPolitika Vučić: Insistirao sam na punoj primeni Briselskog sporazuma; Lajčak: Dogovoreno mora biti ispunjeno\nčetvrtak, 15. okt 2020, 19:33 -> 21:56\nPredsednik Aleksandar Vučić rekao je, nakon sastanka sa specijalnim izaslanikom EU za pregovore Beograda i Prištine Miroslavom Lajčakom, da je Beograd spreman za nastavak dijaloga kad god bude zakazan u Briselu. Lajčak napominje da sve što je dogovoreno u Briselu mora biti ispunjeno.\nAleksandar Vučić je na konferenciji u vili "Mir", gde se sastao sa Miroslavom Lajčakom, rekao da je razgovor o budućnosti Beograda i Prištine bio dobar, racionalan i ozbiljan.\n"Analizirali smo sve postignuto i ono što je važno to je da smo dogovorili nastavak dijaloga i punu posvećenost Republike Srbije nastavku tog procesa i želji da se dođe do kompromisnog rešenja u cilju stvaranja boljih odnosa između Srba i Albanaca i normalizacije odnosa, kroz odluke UN i EU, Beograda i Prištine", naveo je predsednik Srbije.\nRekao je da je tokom razgovora insistirao na punoj implementaciji Briselskog sporazuma 2013. godine.\n"To je uslov bez kog ne može biti uspešno nastavljen dijalog", navodi Vučić.\nPredsednik navodi da je tokom sastanka izražena zajednička ocena, dobra i zadovoljavajuća, o ekonomskim kretanjima. Dodaje da je to jedna od najvažnijih stvari u odnosima Beograda i Prištine.\nUkazuje da evropska budućnost nije floskula koja se usput izgovara, već je važna i zbog više investicija, vrednosti za koje se Srbija bori i zalaže.\n"Važna je i zbog toga što će pozicija Srbije u svetu biti snažnija što smo bliži punopravnom članstvu u EU, a taj put je značajno određen time koliki ćemo napredak napraviti u odnosima sa Prištinom", naglašava predsednik Srbije.\n"Mir nije loše rešenje, rat jeste"\nDodao je da je Beograd spreman za nastavak dijaloga sa Prištinom, kad god ih Lajčak zakaže, dodajući da ćemo u Brisel ići i na najvišem i na tehničkom nivou.\n"Kakve god razgovore da imamo, ma koliko teške i komplikovane, nekad i loše, bolje da imamo dijalog, razgovore, nego da ne razgovaramo, jer kad ne razgovaramo uvek može da dođe do incidenata, ugrožavanja života ljudi", napomenuo je Vučić.\nKaže da je očigledno da neki ljudi u Prištini nemaju hrabrosti da kažu da nisu sva rešenja idealna i da nema nečega zbog čega će ljudi skakati uvis od sreće.\n"Bolje to, nego da ostavimo deci da ratuju u budućnosti. Ja to neću. Štitićemo interese Srbije uvek, ali moramo da želimo i razumemo da je u našem interesu mir i kompromis, da mir i kompromis nisu loše rešenje, da je rat loše rešenje", naglašava predsednik Srbije.\nLajčak: Dogovoreno mora da se ispuni\nMiroslav Lajčak je istakao da sve što je dogovoreno u Briselu mora da se ispuni. Specijalni izaslanik kaže da je sve u vezi sa Zajednicom srpskih opština već dogovoreno i potpisano i da treba da se ostvari, a da je sledeći korak da se pregovara o statusu te zajednice.\nPodsetio je da je prošlo četiri meseca od njegove prethodne posete Beogradu.\n"EU vodi ili ispunjava ulogu fasilitatora, na osnovu Rezolucije Generalne skupštine UN, i naš cilj je normalizacija odnosa, treba da se dogovore dve strane", kaže Lajčak.\nPrema njegovim rečima, normalizacija je u interesu svakog građanina i EU je tu da pomogne. "Ne možemo da želimo normalizaciju više od Srbije i Kosova", rekao je on.\nJedan cilj je normalizacija a drugi je evropska perspektiva, da se Srbija približi članstvu EU, kaže Lajčak.\n"Zadnja četiri meseca napravili smo dobar pomak, dogovorili smo se oko nekih pitanja, zatim su tu finansijska potraživanja i ZSO", istakao je specijalni izaslanik EU.\n"Ključno pitanje ili princip celog ovog procesa je da ne treba na kraju da postoji nijedno otvoreno ili nerešeno pitanje. Bavimo se pitanjima koja nisu bila do sada u pregovorima i onima koja su bila, ali nisu ispunjena", istakao je on.\n"To su teška su pitanja koja izazivaju emocije i ključ je da sve što bude dogovoreno mora da se ispuni", podvlači Lajčak.\n"Bio sam u Prištini dva dana - proces dijaloga se nastavlja, i verujem da je to u interesu građana Srbije i Kosova, kao i celog regiona", kaže Lajčak.\n"Nema logike da se veštački ubrzava proces"\nOdgovarajući na pitanja novinara, specijalni izaslanik EU rekao je da je uvek protiv postavljanja rokova kako se ne bi postalo njihov rob.\n"Mi smo tu da pomognemo da proces ide toliko brzo koliko su strane spremne da idu. Ne treba da odugovlačimo a nema logike da ga veštački ubrzavamo. Taj proces je vezan za evropsku perspektivu. Srbija je u situaciji da ima otvoreno 18 poglavlja, u visokoj fazi je EU integracija i ubeđen sam da će uspeh dijalog značiti puno u fazi integracija", naglašava Lajčak.\nRekao je da je pre nego što je otišao u Prištinu bilo različitih izjava ali da, dodaje, na 25 sastanaka, koliko ih je bilo, niko nije rekao da neće ispuniti obaveze.\nNa svim sastancima je, kaže, bilo rečeno da to što je obećano mora da se ispuni, uključujući i ZSO.\nKad je reč o ustavu, kaže da je stav EU da se pregovaraju toliko ozbiljni procesi da je logično da će morati i ustav da se menja.


Ozvaničen početak rada partnerstva za ekonomsku pravdu i prava u BiH – Urban Magazin\nOzvaničen početak rada partnerstva za ekonomsku pravdu i prava u BiH\nDogađajem “Partnerstvo za ekonomsku pravdu i prava: Koja je ekonomska vrijednost brige?”, koji je 5. oktobra održan u Sarajevu, ozvaničen je početak rada Akcione koalicije za ekonomsku pravdu i prava u BiH. Ovo partnerstvo, kao dio UN Women globalne kampanje „Generacija za ravnopravnost“, posvećene unapređivanju rodne ravnopravnosti širom svijeta, osmišljeno je s ciljem reagiranja na ključna ograničenja s kojima se žene i djevojčice suočavaju u ekonomiji. Fokus ovog partnerstva u Bosni i Hercegovini bit će na ekonomiji brige i njege.\n„Jedan od ključnih ciljeva koje podržavaju Ujedinjene nacije u BiH je da što više žena bude aktivno na tržištu rada, s obzirom da podaci pokazuju da ih je trenutno aktivno samo 36.5%. Posvećeni smo suradnji sa svim relevantnim institucijama na pronalaženju sistemskih rješenja koja bi pokrila oblasti brige o djeci, starijima i o ranjivim kategorijama stanovništva, o kojima se često ne govori ili koja su jednostavno zanemarena. U tom smislu, nedostatak dostupnosti podataka o ekonomiji brige razvrstanih po spolu predstavlja značajan izazov na kojem također želimo raditi sa našim ključnim partnerima,“ rekla je Dr. Ingrid Macdonald, rezidentna koordinatorica UN-a u BiH.\n“Usluge čuvanja djece, socijalne usluge, pružanje njege od strane članova/ica porodice i zajednice imaju veliku ekonomsku i društvenu vrijednost, ali se ne vrednuju novčano. I plaćeni i neplaćeni rad, pogotovo onaj koji obavljaju žene, mora biti jednako vrednovan i zajedno ćemo raditi na tome”, istaknula je Samra Filipović-Hadžiabdić, direktorica Agencije za ravnopravnost spolova BiH pri Ministarstvu za ljudska prava i izbjeglice BiH.\n“Nadamo se da će širok spektar uključenih aktera, uključujući organizacije civilnog društva i aktiviste/kinje, iskoristiti ovu priliku da zahtijevaju promjene, da na odgovornost pozivaju one koji mogu promijeniti ekonomsku stvarnost žena i djevojčica, i da donose hrabre odluke kako bi se poboljšala situacija za muškarce i žene, kao i djevojčice i dječake”, rekla je Lisa Curman, zamjenica šefice Odjela za razvojnu saradnju u Ambasadi Švedske u BiH.


Vulin:Nastavljamo žestok obračun sa organizovanim kriminalom – Studio B\nVulin:Nastavljamo žestok obračun sa organizovanim kriminalom\nVulin:Nastavljamo žestok obračun sa organizovanim kriminalom tanjug\nObjavljeno: 26.04.2022. 11:39 Izmenjeno: 26.04.2022. 11:39\nVulin je naglasio da je ponosan na rezultate rada Uprave kriminalističke policije i da srpska policija nastavlja žestok obračun sa organizovanim kriminalnim grupama, saopštio je MUP.\nRukovodioci Uprave kriminalističke policije na čelu sa Bogdanom Pušićem predstavili su ministru planove i aktivnosti iz svojih linija rada.\n„Srpska policija nastavlja upornu, tvrdoglavu i beskompromisnu borbu protiv mafije, nastavlja da zadaje žestok udarac organizovanom kriminalu. Ponosan sam na rad pripadnika UKP, zahvaljujući njihovom požrtvovanom radu, naša država i građani su bezbedni i sigurni“, poručio je Vulin.\nOn je naveo da je operativnim radom pripadnika UKP-a, uz veliku podršku državnog vrha, na čelu sa predsednikom Aleksandrom Vučićem, za godinu i po dana razbijeno 30 organizovanih kriminalnih grupa, a od januara do aprila ove godine razbijeno je i procesuirano 10 organizovanih kriminalnih grupa, a čak pet zbog trgovine drogom.\nTakođe, za godinu i po dana zaplenjeno je više od 12 tona droge, a od januara ove godine do danas oko 1,5 tona i otkriveno 15 laboratorija za uzgoj marihuane, naveo je ministar.\n„Borićemo se još jače i žešće protiv ološa koji bi da naškode našim građanima i našoj državi“, istakao je Vulin i dodao da srpska policija ima veliku podršku predsednika Vučića i njega kao ministra policije.\n„Pripadnici srpske policije uživaju puno poverenje i podršku državnog vrha na čelu sa predsednikom Aleksandrom Vučićem i zato nastavljamo još žešći obračun sa ološem koji truje, ubija i pljačka naše građane“, poručio je Vulin.


Ninić: Tužilaštvo da istraži otkrića KRIK-a o tajnim računima u Švajcarskoj - Radio Sto Plus\nNinić: Tužilaštvo da istraži otkrića KRIK-a o tajnim računima u Švajcarskoj\nAdvokat Ivan Ninić izjavio je danas da bi tužilaštvo trebalo da istraži otkrića KRIK-a o tajnim računima u Švajcarskoj, ali da ne očekuje da se to desi jer bi se time, kako kaže, otvorila "Pandorina kutija korupcije".\nRačune u Švajcarskoj imali su bivši i aktuelni javni funkcioneri, saradnik narko-bosa, biznismeni, kao i sudija, otkrila je Mreža za istraživanje kriminala i korupcije (KRIK) u medjunarodnom istraživanju „Švajcarske tajne“.\nNinić je rekao da bi tužilaštvo trebalo da proveri otkrića KRIK-a da su javni funkcioneri, medju kojima bivši potpredsednik Vlade Vojvodine Dragoslav Petrović i sadašnji direktor „Puteva Srbije“, imali i do dva miliona franaka na tajnim računima u švajcarskoj banci.\n„Ne očekujem da će se to desiti zato što se time otvara Pandorina kutija. Nisu samo ovi funkcioneri u toj kategoriji, verujem da mnogi iz sadašnje vlasti funkcionišu na ovaj način i nije im u interesu da otvaraju ovu temu“, kazao je Ninić za KRIK i dodao da gradjani imaju utisak da se novac od korupcije u velikim infrastrukturnim projektima preliva na ofšor račune jer „niko neće da rizikuje da taj novac drži u Srbiji“.\nOdgovor Dragoslava Petrovića koji je negirao da je imao račun sa gotovo dva miliona franaka u švajcarskoj banci, Ninić ocenjuje kao neozbiljan i podseća da je Petrović bio na značajnoj funkciji i učestvovao u finansiranju kapitalnih projekata.\n„Petrović je potpuna misterija jer količina novca koja se spominje ne može biti u korelaciji ni sa njegovim prihodima niti imovinom koju je prijavio Agenciji za sprečavanje korupcije“, naveo je Ninić.\nZoran Drobnjak bi, dodao je Ninić, kao aktuelni funkcioner trebalo Agenciji ili tužilaštvu da objasni poreklo pola miliona švajcarskih franaka koje je čuvao na računu u ovoj zemlji.\n„Agencija ima osnova da otvori postupak, a ako ona nema kapacitete da utvrdi poreklo novca trebalo bi da se obrati tužilaštvu“, istakao je Ninić.\nIpak, Ninić ističe da ne veruje da će ijedna institucija reagovati s obzirom da to nije u interesu vlasti.\n„Ova vlast neće da ustanovi princip provere ovih navoda jer time seče granu na kojoj sedi“, zaključio je advokat.\nIstraživanje „Švajcarske tajne“ u kojima su učestvovali brojni svetski mediji, medju kojima i KRIK, zasnovano je na procurelim podacima o računima u švajcarskoj banci „Credit Suisse“ koje je izvor dostavio novinarima. Medju vlasnicima računa novinari su otkrili kriminalce, diktatore, obaveštajace, ljude pod sankcijama, kao i političare s ogromnim bogatstvom.\nKRIK je u okviru ovog istraživanja analizirao račune srpskih državljana i otkrio da su, izmedju ostalog, klijenti švajcarske banke bili Petrović i Drobnjak, ali i Rodobljub Radulović, saradnik narko-bosa Darka Šarića, Bojan Krišto, saradnik bivšeg ministra ekonomije Mladjana Dinkića, Milutin Lević, bivši direktor „Trajala“ i član SPS-a, kao i sudija Milena Trgovčević-Prokić.\nZorana Mihajlović: Ukidanje prava na abortus je tužan dan...\nPavlović (Narodna stranka): Novi izbori u Beogradu ako sud...\nGradonačelnik Leskovca naložio da se papiri o rekonstrukciji trga...


Specijalna brigada jača za 10 “Miloša” – Srce Srbije\nSpecijalna brigada jača za 10 “Miloša”\nPotpredsednik Vlade i ministar odbrane dr Nebojša Stefanović prisustvovao je danas, zajedno sa načelnikom Generalštaba generalom Milanom Mojsilovićem, prijemu 10 oklopno-borbenih vozila „Miloš 4×4“, namenjenih pripadnicima 72. brigade za specijalne operacije, prenose Tanjug i RTV.\nReč je o savremenim borbeno oklopnim vozilima, koja su proizvod domaće pameti i naše domaće industrije, a došla su u jednu od najelitnijih vojnih jedinica celog sveta. Stigla su u prave ruke, ruke jedinice koja je kadra da izvrši svaki zadatak u zaštiti Srbije, rekao je Stefanović.\nMi nastavljamo sa opremanjem Vojske Srbije i hoćemo da naša vojska bude, ne samo najsnažnija u regionu, već da bude jedna od najmoćnijih u skladu sa svojom veličinom. Ulagaćemo u vozila poput “Lazara“, “Miloša” i “Malog Miloša”, a tokom godine očekujemo i nove “Nore”, rekao je Stefanović.\nOn je izrazio zadovoljstvo što se domaće kompanije, poput “Jugoimport SDPR”, trude da vozila koja proizvode budu u rangu sa najboljim svetskim vozilima, saopštilo je Ministarstvo odbrane.\nHoćemo da pripadnici naše vojske imaju bolje plate, da imaju pravo na subvencionisane stanove i da svi zaposleni u Vojsci Srbije i Ministarstvu odbrane osete podršku svoje države. Oni to zaslužuju jer rade važan i odgovoran posao i danonoćno se bore da zaštite svoju zemlju i osiguraju njenu stabilnost – naglasio je ministar Stefanović.\nUvođenjem u naoružanje višenamenskog oklopnog borbenog vozila “Miloš”, značajno su unapređene operativne sposobnosti Bataljona za specijalne operacije “Sokolovi” i 72. brigada za specijalne operacije. Pripadnici bataljona imali su priliku da na poligonima spoznaju performanse ovog borbenog vozila i da se uvere u vatrenu moć, visok nivo balističke zaštite i izuzetne manevarske sposobnosti, u svim zemljišnim i vremenskim uslovima, objasnio je major Stefanović.\nNavodi da je to vozilo namenjeno za izviđanje, protivterorističku, protivgerilsku borbu, kontrolu teritorije i za prevoz i podršku jedinica za specijalne operacije.\nU standardnoj verziji borbenog vozila Miloš posadu čini 8 članova, od kojih su četiri člana smeštena u zadnjem delu vozila sa mogućnošću brzog iskrcavanja ili ukrcavanja kroz zadnju hidraulički pokretanu rampu ili zadnja vrata, dok je za četiri člana posade u prednjem delu obezbeđen ulazak i izlazak iz vozila kroz četvora klasična bočna vrata.\nUz svoju masu od preko 14 tona, instaliran je nezavistan sistem oslanjanja koji omogućava izrazito visok nivo pokretiljivosti u svim terenskim i vremenskim uslovima, opremljen je sa pet puškarnica za potrebe ličnog naoružanja članova, zaštićene balističkim staklama.\nTočkovi su opremljeni gumama produžene mobilnosti sa takozvanim “run-flat” ulošcima. Ukoliko dođe do oštećenja guma, moguće je kretanje vozila brzinom do 50 km/h na ograničenim relacijama. Postoji i mogućnost centralnog upravljanja pritiskom u pneumaticima. Točkovi sa aluminijumskim naplacima od 20 inča daju vozilu vrlo robustan izgled i doprinose pokretljivosti i prohodnosti po teškim terenima.\nMože biti komandno vozilo, vozilo za patrolne zadatke, izviđačke zadatke, za prevoz i podršku jedinica za specijalne operacije, protivgerilsku i protivterorističku borbu, protivoklopnu borbu, kontrolu granica, kontrolu teritorija i druge specifične zadatke. (RTV, Wikipedia)


Radmanović: Ministar Cikotić je prevario Predsjedništvo u vezi nestanka 11 tona eksploziva – Informer\nRadmanović: Ministar Cikotić je prevario Predsjedništvo u vezi nestanka 11 tona eksploziva\nSrpski član Predsjedništva BiH Nebojša Radmanović optužio je ministra odbrane BiH Selmu Cikotića da je prevario Predsjedništvo BiH u vezi sa nestankom 11 tona eksploziva Oružanih snaga BiH, koje je trebalo uništiti, odnosno da je iznio neistine i različite informacije.\nRadmanović je za Srnu potvrdio da su dvije pisane informacije koje je ministar Cikotić dostavio na zahtjev Predsjedništva prilično različite, a potpuno različite u odnosu na ono što je on rekao na prvoj sjednici Predsjedništva BiH, kada je to pitanje pokrenuto i kad je izjavio da ne zna ništa o tome.\n“To je posebna situacija za svaku zemlju, pa bi trebala biti i za BiH. Ministarstvo odbrane nije izvršilo odluku Predsjedništa da se uništi naoružanje, a ta odluka donesena je nakon procjene opasnosti u BiH od nestabilne municije i minsko-esklozivnih sredstava nakon pritisaka NATO-a i SAD i svih da bude uništen višak naoružanja“, rekao je Radmanović.\nOn je podsjetio da su na zahtjev Predsjedništva BiH Ministarstvo odbrane i Zajednički štab OS BiH popisali sve što treba uništiti, te da je dio toga i ono što je uništavano u “Pretisu”, gdje je i nestao ekploziv.\n“Sada znamo gdje je otišao ekploziv, ali i znamo da nije izvršena odluka Predsjedništva da bude uništen. Sve to bi u svakoj normalnoj zemlji zahtijevalo ostavku ili smjenu ministra odbrane” – ističe Radmanović i upozorava da se ne izvršavaju odluke Predsjedništva.\nOn naglašava da ministar odbrane uzima sebi za pravo da daje različite informacije Predsjedništvu od kojih neke nisu tačne, da jedan broj medija u toj funkciji obesmišljava borbu za uništenje naoružanja, te da je jedan broj medija zloupotrijebio izjavu iz NATO štaba o nestanku 11 tona eksploziva kao o nečemu beznačajnom.\n“Interesantno je da iz NATO štaba nisu reagovali na tu zloupotrebu“, navodi Radmanović, te ističe da je njegovo reagovanje upozorenje svima u BiH šta sve može da se desi i kako se neodgovorno ponaša ministar odbrane.\nRadmanović je kritikovao Ministarstvo odbrane i zbog toga što ponovo radi sa “Pretisom” i nakon toga što je to preduzeće postalo predmet istraga i bilo u sličnim situacijama.\n“Situacija je vrlo komplikovana i zbog toga se Predsjedništvo o ovome nije u detalje saglasilo, npr. o tome da ministar treba da podnese ostavku. Ali je iznijelo stav da treba pozvati Tužilaštvo i sve ostale da istraže ovaj slučaj do kraja“, ističe on.\nRadmanović je dodao da postoji niz problema u OS BiH koje ne funkcionišu, a tiču se odluka Ministarstva odbrane, odnosno ministra personalno.\n“Posljednje istupanje vojnog muftije koji je napao mene direktno, kao člana Vrhovnog komande, ostalo je u sjeni priče o nestanku eksploziva. Dobili smo informaciju o tome – ali njom ne možemo biti zadovoljni jer jednostavno nije tačna“, naveo je srpski član Predsjedništva BiH.\nRadmanović je optužio Cikotića i za više ranijih propusta u radu Ministarstva.\n“Imali smo prije jedne i po ili dvije godine slučaj isticanja vjerske zastave na vojnoj vježbi što je mimo propisa i pravila OS. Taj slučaj je navodno ispitivan ali se nije došlo do kraja. Imamo pitanje žena koje služe u OS a nose maramu, što je mimo propisa i pravila koje je ministar potpisao i niko ništa ne radi.\nImamo istupanje vojnog muftije koji je direktno napao člana Vrhovne komande OS. Imamo, na kraju, uništavanje naoružanja koje ne ide kao što je predviđeno i gdje se ne izvršavaju odluke Predsjedništva“, pojašnjava Radmanović.\nOn upozorava da se sve to toleriše, pa, čak, jedan broj političara to pravda i podržava, kao i jedan broj medija koji njih prati.\nRadmanović pita kako bi izgledalo kada bi drugi vjerski dostojanstvenici napadali druga dva člana Predsjedništva BiH?\n“Jedini izlaz na kraju će biti demilitarizacija BiH“, zaključio je Radmanović u izjavi Srni.\nSarajevo: U subotu trka za ozdravljenje